
Piwmitim. 


Quicunque  in  eo  est , ut  materiam  dissertationis  eligat, 
»um  mea  opinione  aut  morbum  qaendam  specialem  ita  de- 
icribat,  ut  naturam  causasque  morbi,  quaeque  docuerit  in  hoc 
lingulari  casu  praeceptor,  recte  cognovisse  et  intelexisse 
it  quae  didicerit  perpicue  dissere  posse,  appaeeat;  aut  ali- 
[uam  pariem  ex  amplissima  nostra  arte  aptam  viribus  ejus, 
|ui  per  breve  quadriennii  tempus  medicinae  studuerit,  sumat, 
[[uam  accurate  disquirat  itaque  disserat,  ut  eum,  quae  doctus 
sit  a praeceptoribus,  intellexisse  eluceat.  Deliberanti  mihi 
quid  facerem,  benevolentia  111.  professoris  Middeldorpf,  quem 
idii  materiam  petens,  occasio  polypum  recti  observandi 
et  symptomata  operalionisque  methodos  describendi  data 
ejusque  disquisitio  tradita  est.  Sed  quod,  quamquam  non  pror- 
uis ignarus  microscopii  adhibendi,  tamen  rudior  fui,  quam 
qui  ipse  nemine  duce  disquisitionem  talem  instituam,  111.  pro- 
fessorem Reichert  auxilium  petens  aggressus  sum,  qui  mihi 
non  solum  dux  erat  benevolentissimus  sed  rebus  morpholo- 
gicis normalibus  et  pathologicis  antea  non  salis  perspectis 
lucem  mihi  novam  attulit;  itaque  mihi  proposui,  ut  in  disser- 


tationis  parte  pathologica  easdem  leges  morphologicas,  quas 
illustrissimus  ille  vir  in  rebus  phisiologicis  indagavit,  etiam 
in  hoc  neoplasmate  cognosci  demonstrare  coner.  Qomodo 
disquisitio  microscopica  neoplasmatis,  rebus  normalibus  or- 
gani materni  spectatis,  sit  instituenda,  si  hac  dissertatione, 
me  recte  cognovisse  et  intellexisse,  appareat,  fructu  conten- 
tus sum,  quem  ex  ea  disquisitione  percepi.  Tu  lector  be- 
nevole hasce  pagellas  ne  nisi  tironis  dijudicare  velis.  Vi- 
ris vero  illis  illustrissimis  professoribus  Reichert  et  Middel- 
dorpf,  qui  mihi  duces  erant  quum  praeclarissimi  tum  bene- 
volentissimi gratias  quam  maximas  ex  intimo  animo  ago  gra- 
tiamque semper  habebo. 


Pars  chirurgica. 


Nomen  polypi  jam  antiquissimis  temporibus  notum  fuisse,  locus 
Horatii  significat;  primi  autores  rei  medicae  nomen  tumoribus  tunica- 
rum mucosarlim  imposuerunt,  et  quod  polypi  narium,  ut  creberrimi, 
ita  primi  erant,  quos  veteres  cognoverant,  Galenus  polypum  ita  definit, 
ut  polypum  tumorem  carnosum  narium  esse  dicat;  Galenus  ct  qui  eum 
secuti  sunt,  operam  dabant,  ut,  qua  in  rc  tumores  sic  appellati  poly- 
pis veris,  quod  animal  nunc  octopus  appellatur,  similes  essent,  proba- 
rent. Utriusque  substantiam  similem  esse  Galenus  dicit,  quem  sequi- 
tur Celsus.  Paulus  Aegineta  addit  polypum  narium  omnes  in  partes 
radices  mittere,  respirationem  vocemque  supprimere,  quemadmodum 
polypi  maris  brachiis  suis  nautas  arripiant;  idem  fere  dicit  Fabricius 
ab  Aqua  pendente  Posteri  auctores  alii  in  aliis  rebus  similitudinem 
quandam  invenerunt,  ita  Palucci  in  eo,  quod  polypi  post  operationem 
denuo  exoriantur,  ut  polypi  veri  membra  amputata  recipiant.  Quod 
in  naribus  polypum,  id  in  utero  xsp/ojaiv  autores  appellaverunt,  quod 
tumor  caudae  (xspxip)  similis  sit.  Multa  alia  nomina  eidem  rei 
auctores  imposuerunt,  quae  nostris  temporibus  non  amplius  adhiben- 
tur, ita,  ut  omnes  tumores  pedunculati,  qui  in  organis  tunica  mucosa 
obtectis  inveniuntur,  polypi  appellentur.  Polypi  non  omnibus  in  tu- 
nicis mucosis  aeque  frequenter  exoriuntur1,  omnium  creberrimi  narium 
et  uteri  sunt,  qui  primi  medicis  noti  erant;  saepius  inveniri  polypos  in 
organis,  quae  non  longe  distent  ab  externo  corpore,  pathologici,  ut 
Meckel,  existimabant  et  re  vera  rarissime  inveniuntur  polypi  ventriculi, 
tubarum ; sed  si  esset  vinculum  quoddam  inter  locum  corpori  externo 
vicinum  et  frequentiam,  polypos  ani  et  intestini  recti,  quo  in  loco  finis 
corporis  externi  et  organi  interni  est,  multo  frequentiores  esse,  necesse 
esset.  Polypi  recti,  etsi  non  omnium  rarissimi  sunt,  tamen  multo  ra- 
lius  observentur,  quam  non  solum  polypi  narium,  uteri,  meatus  audi- 

torii  externi,  antri  Ilighmori  sed  etiam  pharyngis  et  laryngis.  Aucto- 
rum, qui  casus  hujus  polypi  descripserunt,  ne  sim  copiosior,  Sclmmcke- 
rum  nomino,  qui  duorum  mentionem  facit.  ’) 

Militum  praefectus  jam  per  nonnullos  annos  doloribus  haemor- 
rlioidalibus  erat  vexatus,  et  ultimis  duobus  fluidum  serosum  cruore 
mixtum  ex  ano  effluebat;  simul  aegrotus,  corpus  alienum  molle  demis- 
sum anniun  eludere  sentit,  ita  quidem  ut,  quum  alvo  erat  vexatus,  di- 
gito immisso  corpus  esset  reponendum.  Sed  semel  tumor  una  cum 
intestini  inversi  parte  ex  ano  depressus  est,  praebuitque  magnitudinem 
manus  compressae,  et  adspeetum  fungosum  et  fuscum,  et  facile  cognosci 
potuit,  tumorem  ipsum  conjunctum  esse  cum  tunica  mucosa  pedunculo 
crasso  et  brevi.  Sphincter,  spasmo  contractus,  non  solum,  quo- 
minus reponeretur  tumor,  impedivit,  sed  etiam  ligaturae  loco  effecit, 
ut  putrescens  tumor  decideret;  aegrotus  revaluit.  Duobus  mensibus 
praeteritis,  fluidum  cruentum  denuo  observavit,  accesserunt  dolores 
et  spasmi  in  vesica  urinaria  et  per  totum  abdomen,  idem  corpus  anum 
clausit  et  digitis  reponendum  erat,  priusquam  faeces  exprimerentur. 
Interdum  parvae  particulae  tumoris  fungosi  faecibus  erant  immixtae. 
Quum  tumor  denuo  ex  ano  depressus  sphinctere  in  carceraretur,  ope- 
rationem aegrotus  desideravit  et  Schmucker  corpus  illud  peduncula- 
tum,  ut  aegrotus  jam  descripserat,  tunicae  mucosae  insertum  invenit. 
Quod  aegrotus  timore  nimio  cultri  tenebatur,  a ligatura  et  descisione, 


quas  methodos  conjunctas  Sch. : instituere  voluit,  abstinuit,  tumor  est 
repositus,  sed  paucis  diebus  post  aegrotus,  quum  denuo  magna  illius 
fluidi  copia  effluxisset,  operationem  denuo  cupivit,  quam  S.  hoc  modo 
instituit,  ut  pedunculum  acu  curvata  transsutum  et  ligatum  propius 
parietem  intestini  persecaret.  Deinde  alium  parvum  tumorem  in\  cnit 
et  secuit,  prolapsuinque  reposuit.  Intestinum  digito  immisso  per- 
scrutans, sedem  polypi  medio  in  anteriore  pariete  vesicae  vicinam 
fuisse  invenit  sinmlque  causam  dolorum  vesicae,  quibus  erat  vexatus, 
nam  in  defaecatione  illud  organon  propter  sedem  tumoris  sit  detortum, 
necesse  est.  Ligatura  die  sexto  decidit,  quod  fuit  conjunctum  cum 
haemorrhagia  parva,  quae  sine  remedio  cessavit.  Aegrotus  revaluit, 
dolores  nunquam  redierunt.  Tumorem  nulla  in  re  similem  fuisse 
haemorrhoidis,  quae  dicuntur  saccata  dicit;  in  pedunculo,  cujus  d,a- 
metrus  errft  1",  multi  parvi  erant  cum  capitulis  fungosis. 


*)  I.  L.  Schmucker: 


Verni,  chirurg. 


Scliriften.  Bcrlin  1785.  1 . 

Idem  auctor  alium  polypum  in  puero  tredecim  annorum  obser- 
vatum, cujus  pedunculo  diainetrus  erat  memorat;  ligaturam  adhibuit, 
polypus  sexto  dic  decidit  nec  unquam  rediit. 

Desault*)  describit  casum  polypi  recti,  quem  in  mercenario,  homine 
valido  et  robusto  jam  tricesimum  annum  egresso  observavit;  usque  ad 
tricesimum  annum  aegrotus  fluxu  haemorrhoidali  laboraverat;  tumo- 
res illi  hacmorrhoidales  aliquo  corpore  icti  inflammati  erant,  cujus  in- 
flammationis effectus  erant  ulcus  et  fistula,  quae  erant  remota  una  cum 
tumoribus.  Tempore,  quo  antea  fluxus  haemorrhoidalis  intrare  sole- 
bat, anxietatem  quandam  in  ano  aegrotus  sensit,  quae  usque  ad  te- 
nesmum aucta  est,  primum  quidem  medioris  nec  perpetua,  paullatim 
vero  duravit,  summo  tantum  labore  faeces  expressae  sunt  et  fluxus 
muci  cruenti  cum  iis  erat  conjunctus,  alvo  restricta  aegrotus  semper 
laboravit;  quos  ad  labores  accessit  frequentior  ct  plerumque  irrita 
cupido  mingendi.  Faeces  si  erant  spissatae  formam  praebebant  pla- 
nam et  ab  una  parte  concavam,  ut,  si  inter  intestini  parietem  et  cor- 
pus rotundum  essent  depressae.  Quibus  ex  signis,  aegroto  in  nosoco- 
mium Dei  recepto,  auctor  polypum  causam  molestiarum  esse  cognovit 
cumque,  quod  difficile  « rat  propter  altiorem  sedem  (fi'')  ligatura  re- 
movit. Polypus,  qui  die  octavo  decidit  magnitudinem  ovi  superfici- 
emque tuberosam  praebuit.  Ex  recentioribus  Forget  (Union  medie: 
N.  78)  IIauser(Mastdarinpolypen.  Verhaudlungen  der  Wiener  Aer/.te), 
Bourgeois  (Bull.  gen.  de  Therap.  med.  et  cliir.)  polypos  recti 
ct  hic  quidem  in  infantibus  observatos  describunt,  sed,  quod  eadem 
fere  symptomata  allerunt,  ad  eum  casum  me  verto,  quem  abservare 
benevolentia  illustrissimi  professoris  Middeldorpf  mihi  ipsi  licuit. 


Historia  casus  a me  observati. 


mili 


1M auritius  Cohn,  adolescens  17  annorum  habitu  scrophuloso,  hu- 
et  crasso  corpore,  adspecto  anaiinico  die  XII.  mensis  Aprilis  hujus 


")  Desault:  ( hirurgischcr  Nachlass:  T.  1.  p.  208. 

anni  illustrissimum  professorem  Middeldorpf  auxilium  petens  adiit,  et 
» questus  est  hasce  molestias. 

Jam  per  unum  annum  aegroto  sanguis  per  anum  effluxit,  qui  omnem 
alvi  dejectionem  secutus  est,  et  cujus  copiam  unciam  dimidiam  esse 
affirmat.  Sanguis  erat  semper  calore  fusco  non  coagulatus.  Quum 
aegrotus  laboravit  diarrhoeis,  haemorrhagia  non  cessavit.  Dolores  in 
alvo  adesse  aegrotus  negavit,  sed  in  regione  lumborum  et  in  dorso  in- 
terdum mediocres  dolores  sensit,  alvi  secretio,  quamquam  est  interdum 
retardata,  tamen  semper  adfuit,  sed  semper  eam  haemorrhagia  secuta 
est;  faecium  formam  normalem  esse  affirmat,  corpus  alienum  una  cum 
faecibus  protrudi  usque  ad  nates  aegrotus  sentit  omni  in  alvo  ejusque 
magnitudinem  pollicis  phalangis  esse  dicit*  addidamentum  esse  in  illo 
corpore  parvum  nuper  exortum.  Mense  februario  convulsionibus  se 
esse  vexatum  affert,  quae  per  duas  hebdomades  duraverint  con- 
junctaeque  sint  cum  doloribus  in  regione  scapulae,  in  tergo  et  lumbis. 
Quarum  convulsionum  causam  nec  aegrotus  nec  ego  proferre  potui, 
nisi  forte  irritatione  et  reflexu  sint  effectae ; in  pueritia  hisce  convul- 
sionibus se  affectum  fuisse  aegrotus  interrogatus  negavit,  qui  nullo 
alio  morbo  laboravit,  ac  Scrophulosi,  Morbillis  et  Scarlatina.  Mater 
aegroti  ante  novem  annos  triginta  quinque  annos  nata,  ut  dicit,  tabe 
dorsali  mortua  est,  nec  ea  nec  pater  similibus  molestiis  vel  haemor- 
rhoidis  vexati  sunt.  Digitus  in  intestinum  rectum  immissus  sensit  cor- 
pus pedunculatum  et  mobile,  2 — -3  digitos  ab  ano  distans  parieti  sini- 
stro anteriori  inhaerens;  aegrotus  faeces  emittere  jnssus,  simul  cum 
faecibus,  quibus  haemorrhagia  mediocris  antecessit,  corpus  carnosum, 
pedunculatum  magnitudine  et  forma  cordi  columbae  simile,  quod  poly- 
pum appellamus,  emisit;  una  cum  polypo  pars  tunicae  mucosae,  in  qua 
erat  insertus,  prolapsa  est. 

Polypi  recti  vel  ano  ita  sunt  vicini,  ut  oculis  conspiciantur,  vel  in 
alterioribus  partibus  inhaerent  et  tum  digito  immisso  tangi  possunt  aut 
tam  altiorem  locum  tenent,  ut,  nisi  cum  iis  prolapsus  recti  conjunctus 
est:  nec  oculis  nec  digito  cognosci  possint. 


Aitiologia. 


Saepius  feminae  quam  viri  hoc  morbo  laborant,  ut  plerique  affe- 
runt; si  polypi  recti  in  infantibus  inveniuntur,  scrophulosis  causa  dici- 
tur; praeterea  tunica  mucosa  recti  laxata  clismatibus,  fluxus  haimor- 
rhoidales  et  menstruales  suppressi,  exanthemata  suppressa,  abusus 
drasticorum  interdum  syphilis  causae  afferuntur. 


Symptomata. 

Initio  morbi  prima  signa  sunt,  irritatio  ani,  quae  usque  ad  tenes- 
mum interdum  augetur  et  albus  restricta;  aegroti,  qui  se  ipsi  obser- 
vare solent,  corpus  alienum  imminere  faecibus  videri  sibi  dicunt  Alvo 
restricta  efficiuntur  illae  molestiae,  quae  semper  cum  ea  conjunctae 
esse  solent,  tympanitis  et  dolores,  qui  et  vaporibus  intestinum  nimis  in- 
flantibus et  faecibus  inspissatis  efficiuntur,  quae  tunicam  mucosam  irri- 
tant, qua  irritatione  saepe  accidit,  ut  diarrhoeae  intercedant.  Praeter 
hos  dolores  aliis  in  regione  lumborum  saepe  vexantur,  qui  per  totum 
dorsum  adscendunt  et  recto  faecibus  impleto  nervosque  sacrales  com- 
primente efficiuntur.  Vehem  en  tiores  illi  dolores  sunt  ante  defaeca- 
tionem, et  in  illa  ipsa,  quorum  causa  extensio  et  torsio  intestini  recti 
ejusque  partium  vicinarum  est;  simul  enim  cum  faecibus  polypus  in 
defaecetione  deprimitur,"  qua  re  tunica  mucosa  distorquetur  et  cum  ea 
partes  vicinae  cum  recto  conjunctae,  qua  re  exoriuntur  dolores  spasmo 
similes  ab  aegrotis  dicti  in  vesica  urinaria,  appetitusque  frequentior, 
urinae  emittendae,  si  polypus  in  anteriore  pariete  est  insertus. 
Qua  distorsione  polypus,  si  non  sedem  nimis  altum  habet,  cum 
parte  tunicae  mucosae,  inqua  inhaeret,  magis  magisque  deprimhur,  ita 
ut  efficiatur  prolapsus  ani;  prolapsu  perfecto  dolores  jam  non  tam 
vehementes  sunt,  quod  partes  jam  laxae  non  resistunt  pressumque  facile 
sequntur.  Prolapsum  illum  parietis  intestini  tum  tantum  perfici 
posse,  si  polypus  tantum  progressus  est,  ut  lumen  canalis  angustius  sit, 

quam  ut  taeces  praeter  labantur,  jam  in  promptu  est.  Forma  faeciuin 
plerumque  inspissatarum  interdum  eadem  est,  quae  in  homine  sano, 
interdum  vero  plana  et  ab  una  parte  concava  describitur,  quod  signum 
magnitudine,  sede  polypi,  prolapsu  parietis  intestini,  quocum  poly- 
pus conjunctus  est,  efficitur;  si  enim  polypus  non  major  est, 
quain  qui  lumen  canalis  claudat,  faeces  tumore  illo  rotundo,  qui  ab 
una  parte  imminet  comprimuntur  impressionisque  illius  effectum  pla- 
nitiem concavam  praebent ; si  contra,  quod  plerumque  fit,  nisi  sedes 
altior  est,  una  cum  polypo  pars  tunicae  mucosae,  in  qua  insertus  est, 
deprimitur,  faeces  sequentes,  nullo  obstaculo  imminente,  formam,  quam 
habere  solent,  servant.  Aliud  symptoma  haemorrhagiae  perpetuae 
sunt,  quae  quamquam  plerumque  non  periculosae  sunt,  tamen  aegro- 
tum paullatim  debilitant;  earum  causae  perpetua  trritatio  et  excoriatio 
faecibus  inspissatis  perfecta  est,  qua  fit  hyperaimia  excoriatio  et  ruptura 
vasorum  superficialium;  vehementiores  haemorrhagiae  observantur,  si 
polypus  putredine  et  ulceratione  arripitur,  cujus  causa  plerumque  in- 
carceratio  polypi  prolapsi  sphinctere  perfecta  est. 

Convulsiones  reflexu  ortas  in  polypis  recti  observari  apud  nullum 
auctorem  inveni;  sed  quod  aegrotus,  quem  vidi,  antea  convulsionibus 
se  esse  vexatum  dixit,  quamquam  dubium  est,  num  fuerint  conjunctae 
cum  polypo,  tamen  existimo,  eos  apud  infantes  quidem  ita  polypo 
exoriri  posse  ut  ascaridibus  saepe  efficiuntur. 

Symptomata  gravissima  sunt  stricturae  canalis  intestinalis  et  hae- 
morrhagia; quo  utroque  symptomate,  quod  haemorrhoidis  proprium, 
propter  eorum  frequentiam  et  raritatem  polyporum,  fluxum  liaemor- 
rhoidalem  plerique  diagnosccre  sunt  consueti.  Jam  Schmucker  ho- 
rum signorum  causas  saepius  alios  morbos  praesertim  polypos  esse 
posse  existimat,  suadetque,  ut,  his  in  casibus,  priusquam  remedia  eli- 
gantur, intestinum  rectum  accuratius  medici  perscrutentur,  eodem 
modo  errores  vitandos  esse  Yidal  dicit,  praesertim,  quum  etiam  alii 
morbi  propter  similia  signa  potius  sumuntur,  quam  polypi. 

Exploratur  intestinum  rectum  digito,  speculo,  specillis,  in- 
jectionibus. 

Exploratio  digito  instituta  tum  tantum  utilis  esse  potest,  si  mor- 
bus in  inferiore  vel  in  media  parte  sedeu.  habet;  aegrotus  supinus  cu- 
bat vel  in  illa  situatione  est,  quae  a Ia  vache  dicitur,  vel  corpore  pro- 
jecto manibus  in  sede  quadam  nititur;  chirurgus,  qui  retro  stat,  indicem 
manus  dextrae  oleo  unctum  in  anum  ducit  et  quidem  propter  intestini 

curvaturam  in  latus  aegroti  sinistrum,  manu  sinistra  a parte  sinistra, 
auxiliarius  a parte  dextra  nates  distrahit.  Hoc  modo  locum  non  at- 
tingens manu  sinistra  dextrae  cubitum  ut  deprimat,  Amussat  suadet. 
Facile  intelligitur  accurate  morbum  cognosci  non  posse,  nisi  accurate 
luens  affectus  digito  tentatur. 

Speculum  usui  est,  si  pars  inferior  vel  media  perscrutanda  est, 
ubi  digitus  optimum  speculum  praebet;  superiores  partes  speculo  per- 
sructari  difficile  est,  quod  ejus  superior  apertura  plica  prolapsae  tu- 
nicae mucosae  obtegitur.  Sin  vero  inferioribus  partibus  adhibetur, 
speculum  tribus  valvulis  exornatum  adbibendum  est,  quo  speculo 
immisso  duae  retrahuntur,  quo  modo  fenestra  formata  observatur  tu- 
nica mucosa. 

Specillae  solidae  et  cereae  ad  carcinoma  cognoscendum  idoneae 
sint,  sed,  si  retrahis,  id,  quod  iis  impressum  est,  facillime  inprimis  con- 
tractione sphincteris  deletur. 

Injectiones  ante  omnem  aliam  methodum  instituendae  sunt,  ut 
faeces  removeantur,  et  imprimis  ad  stricturam  carcinoinatosam  cogno- 
scendam adhibentur.  Injectione  facta  caveamus,  ne  copia  satis  magna 
remanente  stricturam  excludamus,  pars  enim  inferior  recti  et  propter 
sedem  carcinomatis  altiorem  et  quod  fortasse  dilatata  est,  eam  capere  po- 
test, praeterea  sit  nobis  persuasum,  aquam  injectam  non  inter  tubulum 
et  parietem  recti  refluxisse. 

Quamvis  inultorum  morborum  signa  polypi'  sint  similia,  plerum- 
que tamen  nec  symptomata  communia  nec  explorationem  accuratam 
negligentes,  non  fallentur.  Aegrotorum  carcinomate  affectorum  facies 
pallida,  adspectus  illo  malo  proprius  jam  graviorem  morbum,  quam 
polypum  nobis  prodit;  digitus  immissus' invenit  parietes  infiltratos  et 
induratos  vel  si  jam  ulceretio  intravit  digitus  cruore  et  pure  foetido 
perunctus  mali  mortiferi  certa  signa  fert;  eodem  modo  a strictura  et 
excrescentia  fungusa,  quae  si  tangitur,  facile  cruentatur,  polypum  facile 
diagnosciinus,  nec  sanguinis  faecibus  immixti  ulcus,  nec  praesertim  in 
infantibus  ascaridcs  causas  esse  existimabimus. 

Saepissime  confunduntur  polypi  signa  cum  haemorrhoidis,  sed 
plerumque  tum  tantum,  si  haemorrhagia  ct  obstipatio  solae  spectantur, 
digitus  immissus  certam  reddit  diagnosin.  Varices  nodosi  digito  tan- 
genti videntur,  nunquam  fortasse  unus  varix  invenitur,  quod  morbus 
non  loci  sed  totius  regionis  vasculosae  est;  varices  sanguine  impleti 
tactu  molles  et  elastici  sunt,  digito  compresso  explentur  vel  tamen  ad 

minorem  modum  rediguntur.  Si  vero,  quod  non  raro  accidit,  varices 
venae  inflammatione  indurati  sunt  et  tunicam  mucosam  protrudunt, 
formam  pedunculatum  polyporum  accipere  possunt;  quem  tumorem 
ut  recto  cognoscamus,  instrumento  quodam  detrahere  et  inspicere  licet, 
sed  rarissime  errabunt,  qui  varicibus  non  praesentibus  illum  tumorem 
verum  polypum  esse  putabunt  et  si  errarent,  quid  refert;  quod  in 
utroque  casu  diagnoscunt,  tumor  est  mobilis  pedunculatus,  et  pro- 
gnosis et  therapia  eadem  est. 


Therapia. 


Prima  indicatio  est,  ut  removeatur  polypus,  quod  eo  magis  ne- 
cessarium, quo  major  tumor,  quo  graviores  molestiae  sunt;  veterum 
medicorum  multi  a medicamentis  auxilium  quaesiverunt  et  quidem  re- 
solventia suadent  sed  caveamus,  ne  una  cum  polypo  aegrotus  ipse  re- 
solvatur vel  potius  dissolvatur;  quare  optimus  modus  removendi  ope- 
ratio esse  videtur. 

Quamvis  sint  pro  variis  polypis  varii  modi  operationis,  tamen 
sunt  eaedem  methodae,'eademque  principia,  qnae  primum  explicemus, 
ut  eligamus  polypis  recti  aptissima. 

Omnium  polyporum  primi  narium  medicis  noti  erant,  iique  jam 
ab  Hippocraticis  extracti  sunt,  quare  extractio  sit  methodns  antiquis- 
sima. Primum  polypi  ligatura  extrahebantur,  forcipem  primum  adhi- 
buisse alii  Guilhelmum  a Saliceto  alii  Albukasim  tradunt,  quae  metho- 
dus inde  magis  magisque  exercita  non  solum  in  naribus  sed  etiam  prae- 
sertim in  utero  adhibita  est.  Pro  organo,  ex  quo  removendus  est 
polypus  varii  forcipes  a chirurgis  inventi  sunt,  quacunque  ex  parte 
et  quocunque  forcipe  polypus  extrahitur,  est  eadem  regula:  ut, 
forceps  brachiis  apertis  immissus,  et  polypo  recepto  clausus  et  trahatur 
et  rotetur.  Cujus  methodi  summum  commodum  in  eo  est,  ut  rotatione 
vasa  pedunculi  torqueantur  et  prohibeatur  gravior  haemorrhagia,  sed 
non  omnibus  in  locis  adhiberi  eam  posse  in  proptu  est;  ante*  omnia 
enim  necesse  est,  tunicam  mucosam  organi  aegroti  inhaerere  partibus 
solidis,  ut  tractioni  satis  resistat,  quare  praesertim  methodus  apta  est 

polypis  narium,  quorum  tunica  mucosa  ossibus  est  infixa,  ut  illis  mea- 
tus auditorii  externi.  Contemplanti  uteri  et  intestini  recti  situm  et 
cohaerentiam  cum  partibus  vicinis  persuasum  erit,  methodum  eligi 
non  posse,  quod  cum  polypo  uterus  et  rectum  detrahatur,  peritoneum 
distrahatur  peritonitis  mortifera  potius  efficiatur,  quam  polypus  remo- 
veatur; tamen  haec  methodus  adhibita  est,  et  cum  terribili  eventu, 
quamquam  Levret  benigni  eventus  mentionem  facit.  Sed  quamquam 
a nonnullis  varii  modi  inventi  sunt,  ut  punctum  fixum  a natura  non  da- 
tum compensetur,  methodum  ad  polyj  os  recti  non  adhibendam  esse, 
etsi  Desault  ipse  non  suaderet,  in  promptu  est. 

Alia  methodus  jam  a Celso  exercita  amputatio  est;  polypus 
forfice  vel  cultro  deciditur  et  pro  variis  organis  varia  instrumenta 
a chirurgis  inventa  sunt;  posteris  temporibus  magis  magisque  in  obli- 
vionem jacta  ab  Elia  aSiebold  ad  uteri  polypos  removendos  denqo  est 
exercita  et,  ut  fieri  solet,  ut  homines  novum  aliquid  solum  verum  et 
rectum  esse  initent,  alii  hanc  methodum  solam  rectam  et  ad  omnes 
polypos  adhibendam  esse  censuerunt.  Facile  intelligitur,  hanc,  me- 
thodum tum  utilem  esse,  si  polypus  in  loco  corpori  externo  vicino  tu- 
nicae mucosae  inhaeret,  itaque  facile  cultro  vel  forfice  capi  potest; 
quare  aptissima  est  polypis,  qui  locum  tenent  in  narium  partibus 
anterioribus,  in  cavo  oris,  in  ano,  in  vagina.  Methodus  inprimis  ad 
removendos  et  uteri  polypos  adhibetur  et  recti,  quod  periculum  summum 
i est,  ne  si  extractionem  eligas,  autin  versio  aut  prolapsus  uteri  vel  recti 
efficiatur,  et  in  recti  quidem  polypis  facillima  est;  polypus  ab  aegroto 
deprimitur  vel  a medico  detrahitur  et  ante  anum  forfice  vel  cultro  quo- 
dam pedunculus  deciditur  quam  proximum  parieti  vel  cum  particula 
ipsa  tunicae  mucosae.  Quamvis  facilis  et  laudabilis  methodus  esse 
videatur,  quod  aegratus  modo  citissimo  et  vix  dolente  malo  liberatur, 
tamen  saepe  periculosa  est  propter  haemorrhagiam,  quae  interdum,  si 
polypus  vasis  abundat,  efficitur.  Curling*)  memorat  decisionem  po- 
lypi recti  ab  A.  Cooper  factam,  quam  haemorrhagia  vehcmentissima, 
vitamque  appetens  secuta  est,  itaque  jure  suadet,  ne  unquam  polypus 
recti  hac  metlioda  removeatur. 

Cautrrisatio  quoque  polyporum  et  cauterio  actuali  et  potentiali 
instituta  jam  antiquissimis  temporibus  nota  fuit  medicis,  et  inprimis 
ad  narium  et  uteri  polypos  removendos  adhibita  est.  Nihil  refert  ut 


')  Curling:  Krankheiten  des  Mastdanns;  ubers.  v.  de  Neufville,  Eli.  1853. 

polypus  totus  removeatur,  sed  ut,  sive  eum  varus  cauteriis  perunguis, 
sive  in  eum  ferrum  candens  infigis,  polypus  una  cum  ea  particula  vi- 
cina tunicae  mucosae,  inqua  pedunculus  est  insertus  putredine  delea- 
tur, cicatrisatione  sequente  impediatur,  quominus  denuo  polypus  no- 
vus oriatur.  Incommoda  et  molestiae,  quibuscum  conjuncta  est  haec 
methodus  in  eo  posita  sunt,  quod  efiectus  cauterii  non  satis  accu- 
rate definiri  possunt;  si  enim  in  quolibet  polypo  cauterium  ad- 
hibes, semper  vicina  tunica  mucosa  integra  simul  cum  polypo  dele- 
tur, quare  methodus  magis  magisque  neglecta  et  paene  rejecta 
est,  nisi  in  singularibus  casibus  ultimum  esset  refugium  et  a peritissi- 
mis  chirurgis  adhibita,  si  quidem  polypus  tot  tantisque  vasis  plenus 
est,  ut  haemorrhagia  sit  exspectanda,  organon,  in  quo  est,  ita  implet, 
ut  inter  polypum  et  parietem  instrumenta  immitti  non  possint;  cujus 
generis,  casum  Richter  describit.  Ad  polypos  recti  removendos  haec 
methodus  apta  non  esse  videtur  et  propter  periculum,  ne  intestinum 
corrodatur  et  quod  aliae  faciliores  sunt. 

Methodiis,  quae  nostris  temporibus  saepissime  adhibetur,  est  ligatura ; 
polypus  removendus-  fila,  vel  argentea  vel  serica  ita  constringitur,  ut 
a tunica  mucosa  separetur;  sive  ligatura  vehementissime  constringitur, 
qui  modus  sectione  diversus  non  est,  nam  idem  c§t  haemorrhagiae  pe- 
riculum et  dolores  vehementiores , sive  ligatura  non  incidens  constrin- 
gitur. Quo  fit,  ut  vasis  compressis  stasis  et  quodsanguisjam  non  ad  par- 
tes post  ligaturam  fluit,  gangraena  oriatur;  ligatura  in  pedunculo  infla* 
mationetn  suppurativam  efficit,  qua  polypus  a loco  materno  separatui 
et  vasa  clauduntur,  ut,  si  polypus  decidit,  cesset  haemorrhagia.  Cujus 
methodi,  quam  natura  ipsa  medicos  docuisse  videtur,  interdum  enim 
polypi  contractione  uteri  et  sphicteris  sine  artis  auxilio  sunt  remoti 
inventorem  Levret  esse  multi  dicunt;  nec  vero  methodum  invenit 
ut  ipse  dicit,  sed  instrumenta,  sine  quibus  methodus  non  valet.  Pos 
Levret  chirurgi  celeberrimi  instrumenta  auxerunt,  et  hancce  metho 
dum  aliis  praeferebant.  Ligatura  sola  adhiberi  vel  cum  sectione  con 
jungi  potest  ut  in  recti  polypis  a Dessault. 

Operatio  polyporum  recti  pro  sede  vario  modo  instituitur. 

I)  Polypus  in  ano  ipso  locum  tenet  oculisque  conspicitur.  Polv 
pus  fila  in  ansam  formata  in  basi  ita  cieumdatus,  ut  pars  tunicae  muft 
cosae  simul  capiatur,  ligatura  constricta,  supra  ligaturam  auctor» 
Desault  deciditur. 

II)  Si  polypus  in  inferiore  parte  locum  tenet  ita.  ut  facile  depripi 

matur,  eundem  modum  suadet  Desault,  polypo  depresso,  non  supra 
sed  infra  ligaturam  decidatur,  tunica  mucosa  reponatur.  Ne  haemor- 
rhagia periculosa  sequatur,  Desault  non  metuit,  nam,  si  ligatura  detor- 
queatur, sanguinem  facile  supprimi  dicit.  Mcissner  contra:  haemor- 
rhagiam plerumque  tantam  esse,  ut  stypticis  non  sit  supprimenda  et 
periculum  summum  imminere.  Si  polypus  ante  anum  est,  ligatura 
facta  reponatur,  sed  si  nimia  magnitudine  est,  quae  putredine  postea 
aucta,  molestias  vehementes  efficiat,  ante  vel  infra  ligaturam  decidatur 
filaque  in  natibus  in  utroque  casu  figantur;  cavendum  esse,  ne  repo- 
nens polypum  ligaturam  detergeas.  Quare  haec  methodus  decisionis 
cum  ligatura  conjunctae  optima  et  certissima  mihi  esse  vistur. 

III)  Sedes  polypi  si  altior  est,  quam  qui  depressus  ante  anum 
conspiciatur,  instrumenta  adhibenda  sunt,  quibus  ligaturam  usque  ad 
radicem  ducimus  eique  circumdamus  et  quidem,  quae  polypis  uteri,  ea 
quoque  recti  apta  sunt.  Pro  varia  instrumentorum  forma  varii  modi 
sunt,  et  hos  et  illa  accurate  describere  longum  est.  Instrumentum, 
quo  ad  polypum  ducitur  ligatura  et  illud,  quo  constringitur,  aut 
conjuncta  sunt  aut  separata ; omnium  et  instrumentorum  et  modorum 
Joerg  optima  invenisse  nulli  videtur. 

Quae  methodus,  quamvis  a Levreti  temporibus  celebrata  sit,  ta- 
men multa  incommoda,  quibuscum  conjuncta  est,  non  sunt  prae- 
tereunda. 

Dolores  aegroto  multo  vehementiores  ligatura  efficiuntur,  quam 
decisione,  eo  magis  quod  polypus  per  nonnullos  dies  constringitur 
iisque  interdum  symptomata  tetanica  efficiuntur.  Curatio  ipsa,  quae 
in  inllammatione  et  suppuratione  posita  est,  non  sine  ullo  periculo 
aegroti  est,  resorptione  enim,  ne  dicam  de  fluxu  foetido,  quo  aegrotus 
vexatur,  materiae  putritae  piaimia  gigni  potest.  Aliud  incommo- 
dum polypo  ligatura  facta  intumescente  perfici  potest,  polypus 
enim  intumescens  organon  maternum  magis  magisque  extendit  ita- 
que non  solum  dolores  auget,  qui  in  recto  usque  ad  tenesmum  in- 
tolerabilem augentur,  sed  etiam  interdum  vitae  imminet,  si  impedit 
oigani  gravissimi  functiones,  ita  polypi  laryngis  qui  integri  respi- 
rationem opprimunt,  intumescentes  plane  impediunt,  quare  propter  peri- 
culum e ligatura  nascens  methodus  illa  non  ubique  vel  semper  adhi- 
beri potest. 

Jure  igitur  Blasius  hujus  methodi  indicationes  distinctius  definit 

nec  eam  adhiberi  vult  nisi  tum,  quum  propter  locum  invium,  pedun- 
culum nimis  crassum,  copiam  vasorum  aliae  methodi  inprimis  decisio 
et  extractio  rejiciendae  sunt;  vetitum  vero  se  esse  eam  instituere  pu- 
tat, si  intumescentia  sequens  vitae  nocere  potest,  et  si  aegroti  nimis 
sunt  irritabiles.  Commoda  et  incommoda,  quae  conjnncta  sunt  cum 
variis  methodis  consideranti  apparet,  unius  cujusque  commoda  incom- 
modis compensari. 

Ex.tractio  polypis  solis,  qui  in  partibus  solidis  et  firmis  inhae- 
rent, apta  est  et  in  primis  polypis  narium,  polypi  recti  hoc  modo  re- 
moveri non  possunt. 

Methodus  decisionis,  quamquam  maxime  doloribus  caret  et 
propter  locum  facilem  plerisque  recti  polypis  aptissima  esse  videtur, 
tamen  rejicienda  est  propter  haemorrhagiam  .periculosam. 

Ferrum  candens  et  cauteria  ad  funditus  polypos  delendos  aptis- 
sima est  simulque  haemorrhagiam  supriinit  nec  vero  eorum  efleetui 
dominari  possumus  ita  ut  saepe  magis  noceat  quam  prosit. 

Ligatura  haemorrhagia  quidem  prohibetur,  eamque  in  locis  adhi- 
bere licet,  quae  aliis  instrumentis  invia  sunt,  sed  dolores  magnos  mo- 
lestiasque aegrotis  semper  parat,  periculumque,  quod  polypo  intume- 
scente imminet,  interdum  eam  adhiberi  vetat. 

Quae  consideranti  optimam  methodum  esse  hanc,  qua  celeritas 
cultri  agilitas  ligaturae,  cauterisatio  ferri  candentis  conjungantur  appa- 
ret; quae  commoda  methodos  galvanocentica  a Middeldorpf  inventa 
nobis  praebet. 

Methodus  galranocaustica')  calore  fluxu  galvanico  procreato  utitur, 
Cujus  fluxus  officina  batteria  ex  zinco  et  platina  constituta  est, 
quem  duo  fila  metallica  polis  inserta  ad  instrumenta  ducunt.,  quibus 
conjungi  possunt.  Instrumentum  ad  removendos  polypus  necessarium 
ligatura  candens  est,  quae  per  duos  tubulos  isolatos  ducta,  quod  in- 
strumentum ad  ligaturam  in  loca  altiora  ducendam  adhibetur,  cum  filis 
ducentibus  conjunctum  subito,  circulo  galvacnico  clauso,  candescit.  Quo 
modo  sit  instructum  instrumentum  a Middeldorpf  inventum  et  Schlingen- 
triiger  appellatum,  apparatusque  cum  eo  conjunctus,  quo  ligatura  con- 
stringitur, inventor  ipse  accurate  et  dilucide  figurisque  adjunctis  opere  suo 
declaravit,  itaque  et  longum  et  inutile  est,  hic  de  hac  re  disserere ; quare 


*)  Middeldorpf : die  Galvanokaustic.  Br.  1854. 

ad  methodum  ipsam  nos  vertamus,  et  adhibitam  ad  polypos  recti 
removendos. 

Commoda,  quibus  haec  methodus  polypos  removendi  aliis  prae- 
stat, arctissime  sunt  conjuncta  cum  methodo  ipsius  propriis,  de  quibus 
agere  necesse  est.  Caloris  galvanocaustici  effectus,  ut  omni  alio  modo 
procreati,  combustionis  gradus  sunt;  alios  vero,  ac  galvanici  effectus 
tum  accurate  definire  non  licet,  ut  instrumentum  galvanismo  candens 
locis  applicetur,  quae  oculis  non  conspiciuntur,  digito  vix  tanguntur, 
nec.  hac  in  via  ullam  aliam  partem  laedens  quam  delendam;  quare  chi- 
rurgus ligaturam  locis  applicare,  potest,  in  quibus  ferrum  candens 
simul  interficiens  esset:  calor  ad  summum  auctus  una  cum  digitis 
circulum  galvanicum  aperientibus  statim  frangitur,  et  in  ligatura  can- 
dente cultri  celeritas  et  ligaturae  commoda  conciliata  sunt;  haec  nova 
ligatura,  ut  ita  dicam,  non  laedens  secat,  non  urens  cautcrisat.  Ferro 
candenti  ad  partem  delendam  internam  ducto  hac  in  via  et  partes  vici- 
nas urente,  qua  re  saepe  cicafrices  quum  difformes  tum  periculosae 
exoriuntur,  ligatura  algens,  aegroto  non  pertubato,  polypo  circumda- 
tur; tum  circulus  clauditur  et  ad  punctum  temporis  fit,  ut  quam 
vehementissime,  et  hoc  solo  loco  quo  vis  candat  ligatura.  Qui  effectus 

tum  distincte  definitus  dolores  reddit  tenuissimos , quos  esse  omnes 

* 

aegroti  narraverunt. 

Summum  commodum,  quod  praebet  quum  methodus  ipsa  tum  vero 
ligatura  candens,  est  hoc,  ut  chirurgo  liceat  secare  et  urere  in  locis, 
ad  quos  instrumentum  aliud  candens  vel  secans  non  nisi  summo  cum 
periculo  duci  potest,  ut  ad  polypos  laryngis  et  altiores  intestini  recti. 

Quod  sanguinem  ligatura  supprimit,  hoc  eo  magis  efficitur,  quo 
crassior  ligatura  adliibtur  et  quo  tardius  constringitur;  ligatura  tenuior 
et  celerius  contricta  magis  secat,  quum  urit,  quod  massa  ejus  tenuior 
est  et  celerius  partes  discindit,  quam  quae  calorem  satis  idoneum  ra- 
diet in  partes  vicinos ; quare  ligatura  validior  eligenda  tardiusque 
constringenda  est,  qua  cauterisatio  efficitur  et  vasa  clauduntur. 

Tumorum  hocmodo  remotorum  et  aMiddpldorpf  w peris  citati  Cap. 
MI.  descriptorum  nonnulli  valde  vasculosi  sunt,  quorum  operationem 
haemorrhagia  non  vel  exigua  secuta  est;  polyporum  operatio  eodem 
erat  secundo  eventu,  illo  uno  excepto  Cap.  primo  descripto,  qui  effecit 
haemorrhagiam  gravem ; sed  multa  magna  vasa  hic  aderant,  auctorque 
ipse  affert,  se  ligaturam  nimis  tenuem  celerius  adhibuisse;  polypus  se- 
cundus desriptus  jam  antea  extractus  et  denuo  ortus  eadem  vasorum 

copia  erat,  tamen  haemorrhagia  ligatura  adhibita  cessavit,  quuin  reliquae 
partes  forfice  remotae  multum  sanguinis  fusserunt. 

Si  polypus  removendus  altum  locum  tenet,  ejus  radix,  ligatura 
in  tubulos  inducta,  hisce  tpbulis  circumitur  ut  in  omni  ligatura  appli- 
canda, tum  tubulis  instrumento,  filisque  ligaturae  cylindro  mobili 
fixis  filisque  ducentibus  cum  instrumento  cujunotis  itaque  clauso  cir- 
culo galvanico,  ligatura  constringitur;  si  contra  externo  corpori  vicinus 
polypus  est,  instrumentum  compositum  ansa  aperta  ei  admoveri  potest, 
et  ligatura  digitis  vel  singulari  instrumento  promovetur. 

In  ligatura  adhibenda  caveamus,  Middeldorpf  suadet , ne  liques- 
cat filum  platineum,  quod  accidere  solet,  si  non  omnibus  in  partibus  tu- 
morem tangit  itaque  hic  calorem  non  satis  tradere  potest;  ne  dirumpa- 
tur filum,  non  esse  timendum;  hoc  multo  magis,  ne  filorum  alterum  al- 
terum transeat,  quo  fit,  ut  ligatura  ab  loco  illo  in  inferiores  quidem 
partes,  ansa  ipsa  non  candescat;  fila  ita  decussari  e fricatione  metallica 
apparet,  quae  auditur,  si  ligatura  constringitur. 

Casus  a me  observatus  et  supra  descriptus  simul  primus  est  ope- 
rationis polypi  recti  methodo  galvanocatistica  perfecta  fliit ■ ; quae  ope- 
ratio die  XIII.  m.  Aprilis  h.  a.  ab  ili.  Middeldorpf  hoc  modo  insti- 
tuta est. 

Ut  jam  a Middeldorpf  designatur  recto  expurgato  et  in  situa- 
tione  aegroti,  quae  a la  vache  dicitur,  polypi  radix  ligatura  circumdata 
et  remota  nulla  sanguinis  gutta  sequente  rectumque  una  cum  polypo 
prolapsum  repositum  est;  brevi  post  temeritate  mea  celerius  et  violen- 
tius digite  immisso  perscrutantis , nuxn  totus  pedunculus  sit  remotus, 
eschara  remota  est,  statimque  haemorrhagia  non  mediocris  intravit  et 
recto  denuo  depresso  cx  arteria  tenui  sanguinis  arcus  prosiluit;  quuin 
hisce  in  partibus -tenuissimis  calor  ad  sanguinem  suppriinendauui  ad- 
hiberi non  posset  plica  tunicae  mucasae  cum  arteria  sublata  ligatura  con- 
stricta est,  cujus  fila  in  natibus  fixa  sunt. 

Aegrotus  a me  visitatus  jussusque  domi  remanere  bene  fuit  nec 
ulla  remedii  adhibendi  causa  adfuit,  die  sexto  ligatura  decidit. 

Paulo  post  hanc  operationem  alius  polypus  haemorrhagia  non  se- 
quenta eodem  modo  me  non  praesente  remotus  est;  quo  utroque  casu 
elucet,  haemorrhagiam,  quamvis  gravis  esse  possit,  ut  in  primo,  hac 
methodo  impediri. 


Pars  anatomico  pathologica. 


Omnium  tumorum  polypi  semper  singulari  forma  pedunculata  et, 
quod  tunicis  mucosis  solum  inhaerent,  inprimis  a chirurgis  genus  sin- 
gulare existimati  sunt  et  antiquitus  polypi  benigni  a malignis  distincti 
sunt,  qui  omni  in  re  carcinomatis  pares  sunt:  hic  de  veris  polypis  be- 
nignis agimus , quorum  alii  polypi  mucosi  alii  carnosi  appellati  sunt. 
Polypos  mucosos  laxitate  quadam  tunicae  mucosae  exoriri,  jam  veteres 
dtxerunt.  tunicam  laxatam  plicam  formare,  quae  fluido  seroso  vel  mu- 
coso paullatim  implelata  magis  magisque  augeatur  et  extendatur,  dum 
nimis  extensa  rumpatur  itaque  exinaniatur  et  tum  denuo  impleatur. 
Quo  modo  si  tumor  exoritur,  quod  fieri  potest,  in  promptu  est,  hoc 
genus  prolapsus  tunicae  mucosae  partis  in  polypis  non  esse  referen- 
dum, si  quidem  polypum  neoplasma  esse  putamus. 

Alio  modo  originem  polyporum  mucosorum  exponunt,  qui  ex 
glandula  mucosa  obstructa,  quae  secreto  magis  magisqne  impleatur  et 
extendatur,  eos  exoriri  putent.  Si  hoc  modo  polypi  mucosi  exoriren- 
tur, cystides  essent  nec  in  neoplasmata  organisata  essent  referendi. 

De  polyporum  carnosorum  ortu  et  structura  non  ita  consenserunt 
auctores;  polypus  nuin  semper  esset  tunica  mucosa  organi  materni 
cinctus,  num haberet  vasa,  non  satis  inter  eos  constabat;  quare  polypis 
vera  vasa  esse  et  in  pedunculo  arterias  pulsantes  sentiri  alii  dixerunt, 
alii  contra,  utMeissner,  vasa  adesse  negant,  sanguinemque  dicuntin  ca- 
nalibus substantiae  cellulosae , e qua  compositi  essent  polypi , colligi, 
qua  ex  re  haemorrhagiae  exorirentur,  si  canales  illi  rumperentur.  Ana- 
tomici pathologici  ut  Meckel  in  neoplasmatis  organisatis  describendis 
structuram  organologicam  spectabant  et  substantiam  osseam  et  carti- 
lagineam recens  formatam,  quos  tumores  partes  normales,  loco  solo,  in 
quo  exorirentur,  vitiosos  esse  putabant,  ab  aliis  distinxerunt,  quorum 
structura  partibus  corporis  normalibus  dissimilis  esse  videbatur.  Tu- 
moribus hujus  generis  nomen  commune  scirrhi  imposuerunt,  sed  mox 
malignos,  carcinomatosos  hoc  nomine  appellare  coeperunt,  ut  illi  ge- 
neri tumorum  corpori  dissimilium  adnumerarent  sarcomata  et  poly- 
pos : quorum  vero  tumorum  quum , quantum  inter  se  essent  dissimiles, 
non  negligerent,  multi  auctores  ut  Aberncthy  pro  simiiitudine  structu- 
rae organologicae , quae  iis  erat  cum  partibus  variis  corporis , alios 

structura  simili  pancreati , alios  similes  mammae  alios  aliis  organis  si- 
miles esse  statuerunt.  Qui  tumores,  quamvis  essent  inter  se  similes, 
nam  substantia  quadam  cellulosa  eos  formari  putabant,  tamen  eorum 
varium  adspectum  agnoverunt,  causasque  hujus  varietatis  in  forma  vel 
in  aliis  rebus  levibus  positas  esse  putabant.  Itaque  Meckel  dicit,  tu- 
moribus hujus  generis  rotunda  forma  sacromatis  nomen  imponi,  ob- 
longas polypos  appellari;  oriri  eos  tumores  mediis  in  organis,  et  si  ad 
superficiem  pervenirent,  partes,  quibus  antea  essent  obtectae,  vel  dele- 
visse vel  propulisse,  quo  modo  polypos  tumores  mobiles  in  cavitatibus 
oriri.  Quibus  ex  rebus  intelligitur,  illos  auctores  discrimina  levia 
afferre,  tumoresque,  quum  eorum  substantiam  eandem  esse  putent,  nec 
causam  varii  adspeetus  invenire  possint,  nisi  forma  ipsa  externa  varia 
est,  structura  similes  et  mixtione  sola  diversos  esse  putare,  nec  vero 
tam  diversos  ut  non  nomine  communi  complectentur. 

Abernethy  eos  coloribus,  quorum  alius  in  alium  vertatur,  similes 
esse  dicit,  insignes  quidem  destingui  et  definiri  posse,  novos  autem, 
qui  eorum  mutatione  perfecti  sint,  quamvis,  si  accurate  eos  conspicias 
et  compares,  inter  se  diversi  esse  videantur,  accurate  nec  definiri  nec 
nominari  posse. 

Quum  temporibus  sequentibus  microscopio  uti  medici  inciperent, 
nova  aetas  quum  anatomiae  pathologicae  tum  neoplasmatis  exorta  est,  et 
ab  Johanne  Muellero  neoplasmatum  elementa  histologica  quaerebantur. 
Discrimen,  quod  inter  homologicum  et  heterologicum  est  exstinctum  et 
jam  I.  Muellerus  dixit,  tumores  benignos  et  malignos  ex  iisdem  etc.  men- 
tis histologicis  compositos  esse.  Omnes  tumores  exceptis  carcinomatis, 
qui  organismo  proprii  non  esse  dicebantur,  ejusque  generis  sacromata, 
polypi  sunt,  nunc  neoplasmata  cognoscuntur,  quae  maxima  ex  parte 
substantia  conjunctiva  vario  modo  exculta  formata  sunt.  Quo  modo 
histologico  tumoribus  quaesitis  polyporum  singulare  quoddam  genus 
jam  non  agnotum  est,  quamquam  seinpcr  erat  notum  chirurgo  propter 
singularem  formam ; quare  polypi  definiuntur  tumores  fibrosi,  qui  pro 
textura  histologica  sacromatis,  fibroidis,  lipomatis  adnumerentur,  in- 
signes forma  pcdunculata  et  sedo  in  tunicis  mucosis.  Quum  igitui 
polypi  benigni  tela  conjunctiva  maxima  ex  parte  componuntur,  hic 
de  tumorum  fibrosorum  ortu  et  formatione  agamus.  Plerique  patho- 
logicorum recentium  praeter  cellularum  formationem  endogeneum, 
quae  in  animalibus  formandis  sola  est,  aliam  exogeneum  esse  sumunt, 
ut  ex  blastemate  amorpho  cellulae  formentur;  quod  genus  formationis 

jam  a Schwann  constitutum  est.  Quibus  ex  cellulis,  sive  modo  exo- 
genco  sive  endogeneo  formatae  sunt,  cellula  ipsa  in  partes  duas  adver- 
sas crescente,  cellulae  fuso  similes  (Spindelzellen)  oriuntur,  eaeque  in 
utroque  fine,  cellula  in  modum  digitorum  fissa,  in  fibrillarum  iasciculum 
mutantur;  quo  in  fasciculo  nuclei  cellularum  conspiciuntur  vel  non 
conspiciuntur;  Rolvitanslcy  auctore  fibrillae  massa  hyalina,  in  quam 
cellulae  antea  confusae  sunt,  fissa  exoriri  possunt.  1 rac.tcr  lias  fibi  il- 
larum formationes,  quae  ex  cellulis  ipsis  originem  ducunt,  alius  modus 
est,  si  massa  amorpha  gelatinosa  vel  rigida  ita  finditur,  ut  fibrillae  per- 
ficiantur; quam  massam  fibrinum  mutatum  esse  Rokitansky  putat;  in 
* ea  cellulas  corpusculis  telae  conjunctivae  pares  oriri,  massam  vero 
ipsam  ut  substantiam  intercellularem  in  fibrillas  findi. 

Cellulas  modo  exogeneo  praesertim  ex  fibrinoso  ex  sudato  exoi  iri, 
jam  non  satis  constat;  Reichert*)  pro  legibus  formationis  in  anima- 
libus observatis  telarum  formationem  e cellulis  originem  ducere  cellu- 
lasque ipsas  ex  cellulis;  nunquam  vero  cellulas,  quae  ex  blastemate 
oriuntur,  conspici  docet,  nec  intelligi  potest  hasce  leges,  quae  semper 
sunt  eaedem,  valere  quidem  in  formatione  foetali,  alias  contra  in  for- 
matione pathologica. 

Vircliow**)  solus  est  pathologicorum,  qui  dubitat,  num  exoriri 


’)  Reichert:  Bericht  uber  die  Fortselu-itte  der  inieroscopischen  Anatomie 
im  Jahre  1853  in  Muellers  Archiv : 

Es  giebt  im  Thieireich  eben  so  wenig  wie  im  Pflanzenreich  ein  einziges 
constatirtes  Beispiel  wirklicher  exogener  Zellenbildung,  es  liegt  aucli  keine  ir- 
gcndwie  genaue  Untersuehung  vor,  aus  der  hervorgeht,  dass  sicli  freies  Exsu- 
dat organisire,  weim  man  nicht  etwa  die  Congulationen  des  Fibrius  undSehleiins 
dahin  rechnen  wolle. 

*’)  Handbucli  der  speciellen  Pathologie  und  Therapie,  red.  v.R.  Vircliow. 
p.  326  et.  s. : Grade  dein  FaserstolT,  den  man  so  lange  ais  den  eigentlichen  Bla- 
stemkorper  bezeichnet  liatte,  wurde  die  Plasticitaet  bestrilten  und  so  mehr  und 
mehr  auf  die  Entscheidurig  der  Frage  hingedrangt,  ob  es  uberhaupt  eine  freie 
Zellenbildung  gebe;.  mit  andern  Worten,  ob  auch  die  pathologische  Entwicke- 
lung,  wie  das  Leben  uberhaupt  sich  nur  in  regelmassiger  legitimer  Succession 
der  Generation  lortsetze.  — Die  Organisation  von  Exsudat  oder  Blut  stelle  ich 
hier  noch  auf,  obwohl  ich  ihre  Zweifelhaftigkcit  anerkenne,  weil  ich  bis  jetzt 
keine  andere  thatsachliehe  Erklarung  tur  die  im  Innem  geronnener  Fibrinmas- 
sen  und  Blutthromben  vorkommende  Organisation  zu  geben  vermag;  dagegen 
kann  ich  dic  Ansicht,  dass  sicli  aus  einem  fliissigen,  freien  Blastem  irgendwo 
neue  Zellen  bilden,  nicht  anerkennen. 

possit  neoplasma  quum  ex  exsudato  fibrinoso  tum  modo  exogeneo, 
nec  organisationem  exsudati  vel  sanguinis  sumit,  nisi  quod,  ' quo  alio 
modo  ex  massa  fibrinosa  vel  ex  coagulo,  in  quibus  saepe  nova  tela 
conjunctiva  invenitur,  fibrillae  telae  conjunctivae  oriantur,  nondum  in- 
telligi  possit. 

Quae  dixerunt  auctores  de  fibrillis,  e cellulis  ortis,  iis  probari  non 
possunt,  qui  Reicherto  duce  non  fibrillas  sed  strias  adesse  putant,  quod 
telae  conjunctivae  substantia  intercellularis  contrahitur  et  in  rugas  re- 
plicatur, quae  fibrillis  simillimae  esse  videntur. 

Rokitansky  novum  aliud  formationis  genus  affert;  partes  quidem 
corporis  tela  conjunctiva  constructae  excrescunt  praebentque  interdum 
formam  clavae. 

Quae  clava  ex  organo  tela  conjunctiva  orta  perlucida  vel  impleta 
cellulis  et  nucleis,  formatur  membrana  structuram  non  praebente,  quae 
caret  epithelio  vel  eo  est  obtecta;  in  ea  tela  conjunctiva,  substantia 
cartilaginea  et  ossea  formari  possunt.  Clava  illa  u.agis  excrescit  in 
unam  partem  itaque  praebet  sacci  formam  vel  cystidis,  interdum  in  ea 
sinus  laterales  oriuntur;  saepe  in  ea,  ut  rami  in  arbore,  novae  clavae 
oriuntur,  vel  clavae  primae  crassitudo  augetur  cum  ortu  clavarum 
lateralium;  quae  formae  ab  illo  auctore  vegetatio  dendritica  a pellantur. 

Ut  clavae,  ita  quoque  papillae  solidae  e substantia  excrescunt  et 
acervi  cellularum. 

De  modo,  quo  elementa  histologica  structurae  neoplasmatis  for- 
mandae participia  sint,  Rokitansky  texturam  areolarem  et  typum  alveo- 
larem distinguit;  si  in  massa,  cellulis  formatis,  hic  et  illic  cellulae  re- 
sorbentur, areae  oriuntur,  quae  formam  rotundam  vel  elypticam  prae- 
bentes augentur;  areae  cellulis  ipsis  circumdantur  vel  massa  illa  hya- 
lina, quae  nucleis  resorptis  cellulis  confusis  exoritur,  vel  fibrillis  telae 
conjunctivae  et  cellulis  fuso  similibus.  Areae,  continent  fluidum  amor- 
phum, vel  cellulas  et  nuncleos.  Massa  cellidarum,  in  quibus  areae  ori- 
untur, vel  accervi  sunt  e substantia  conjunctiva  excrescentes  vel  im- 
plent calvam,  qua  forma  neoplasma  excrevit.  Typum  alveolarem,  dicit 
idem  auctor,  si  vesicam  Structura  carentem  elementa  histologica  cir- 
cumeunt. Typum  areolarem  et  papillarem  Wedl*)  statuit:  typus 
areolaris  oritur,  si  fibrillarum  fasciculi  in  «arcus  formam  currunt  ct  alii 


‘)  Wcdl  Grund/.iigc  der  pnthologischcii  Histologie,  Wien  1854. 

aliis  decussantur,  qua  re  areae  perficiuntur  inter  se  canalibus  con- 
junctae forma  rotunda  vel  fissurae  simili,  quae  nova  elementa  conti- 
nent. Tela  areolaris  est  recens  formata  vel  cellulae  in  areis,  quae  jam 
adsunt,  depositae  sunt.  Cellulas,  priusquam  fibrillae  formentur,  ortas 
esse  et  fibrillas  e cellulis  ipsis  diffissis  oriri  putat;  si  hoc  modo  hic  et. 
illuc  fibrillae  exoriuntur,  aliae  alias  decussent,  nccesse  est,  quo  areolae 
formantur.  Nomen  typi  papillaris  iis  neoplasmatoruin  formis  Wedl 
imponit,  quae  in  organorum  cavis  vel  in  cystidibus  vel  in  areis  inveni- 
untur et  a Rokitansky  calvae  et  vegetatio  dendritica  appellantur;  ut 
typus  areolaris,  ita  papillaris  e cellulis  ipsis  originem  ducit  ita  qui- 
dem, ut  cellulae  fuso  similes  (Spindelzellen)  in  linea  spirali  sitae  novas 
procreent,  quo,  si  procreatio  cesset,  suinmaeque  cellulae  se  conjun- 
gant, cavum  exoriatur  blastemate  impletum  et  novis  cellulis*;  qua  ex  for- 
matione si  cellulae  in  diversas  partes  novas  procreant,  vegetatio  den- 
dritica exoriri  potest.  Reichert*)  singulares  typos  in  neoplasmatis  non 
esse  sumendos  censet, 'quod  rebus  pathologicis  non  proprii  essent,  sed 
in  corpore  ubivis  invenirentur;  Wedl**)  ipse,  quamquam  neoplasmata 
legibus  propriis  formari,  rebus  corporis  normalibus  non  spectatis,  de- 
monstravit, saepe  ea  organo  materno  esse  similia  dicit,  ut  condylomata 
cutis  et  tunicae  mucosae ; et  quam  exemptionem  esse  vult,  ossificatio 
in  (ibroide  partium  mollium  saepe  observata,  ha<_c  nulla  esse  mihi  vi- 
detur; tela  enim  conjunctiva  in  aliam  formam  ejusdem  substantiae  for- 
matur. Quam  propter  similitudinem  Reichert  suadet,  ut  in  neo- 
plasmatis quaerendis  ab  organo,  cui  inhaerent,  ordiamur;  quare  ita 
polypum  recti  perscrutari  statui,  ut  primum  eum  describam,  tum  re- 
ctum ipsum  perscruter  deinde  utriusque  comparatione  invenire  stu- 
deam, quibus  in  rebus  polypi  structura  similis  sit  recti,  et  quo  modo 
cx  co  originem  duxerit. 


Descriptio  polypi, 

Forma  et  magnitudine  polypus  cordi  columbae  similis  est.  ejus 
longitudo  13  linearum  est,  crassitudo  4 '/a'",  latitudo  9'"  itaque  a dua- 


*)  1.  e.  p.  6. 

-)  1.  c.  p.  399. 

bus  partibus  compressus  esse  videtur,  pedunculus,  quo  tunicae  muco- 
sae insertus  fuit,  crassitudinem  unius  lineae  praebuit;  appendix  parva 
cum  polypo  conjuncta  2'/2  lineas  patebat;  incisura  linearum  4,  ex  qua 
minores  in  substantiam  vadebant,  polypus  adspectum  quemdam  sulca- 
tum accepit,  superficies  levis  et  inucosa  colore  erat  lividiore  et  detecta 
tenui  lamella  (Schvvand).  Polypus,  vasis  massa  ex  gelatina  et  cinnabari 
mixta  injecta,  dissectus  est;  in  parte  integra  superficies  secta  co.ore 
erat  flavescente  et  substantia  hompgenea,  in  qua  oculis  praesertim  ar- 
matis cava  conspecta  sunt,  quorum  diametrus  erat  l‘/2  Mm.,  praeterea 
alia  minora  ('/,,, '“)  aderant;  parietes  cavorum,  ut  post  injectionem  co- 
gnosci poterat,  vasa  massa  illa  rubra  impleta  liabebant;  cava  ipsa  ro- 
tunda conspiciebantur;  num  essent  globosa,  dubium  esse  videbatur, 
quod  speeillpe  non  impeditae  omnes  in  partes  duci  poterant.  Sub- 
stantia, qua  impleta  sunt  cava,  oculis  massa  mucosa  et  cana  esse  vide- 
tur, microscopio  in  ea  cellulae  cylindracea  forma  '/80 — 1/60"'  magnae 
integrae  et  deletae  videbantur. 

Praeparati  siccati  segmenta  sive  per  longitudinem^  sive  transver- 
sum facta  microscopio  adhibito  semper  eundem  adspectum,  quem  di- 
cimus areolarem,  praebent.  In  margine  libero  cellulae  cylindraceae 
longae  substantiae  polypi  circumdatae  sunt  (fig.  6.  a.)  ; in  hac 
stroma  (fig.  G.  d.)  vasa  ferens  distinguitur  et  folliculi  vel  alveoli  et 
tubuli  simplices  et  sinuosi  (fig.  G.  b.) ; folliculi  et  tubuli  illi,  qui,  quo 
magis  sunt  sinuosi,  eo  magis  forma  et  magnitudine  inter  se  differunt, 
stromati  sunt  inserti;  tubuli  plus  minusve  sinuati  adspectum  ramosum 
accipiunt,  folliculi  variis  interstitiis  separati  sunt,  saepe  vero  terni  vel 
quaterni  turmam  formant.  Construuntur  cava  ex  membrana  propria, 
qua  stroma  illud  a cavo  discernitur  et  cellulis  cylindraceis  in  modum 
epithelii  cylindracei  positis,  quae  cava  exornantet  sinus  sequuntur.  In- 
terdum sinus  illi  a cellulis  solis  formati  eonspiciuntur  (fig.  6.  f.)  stro- 
maque cavum  unum  formare  videtur,  in  quo  sinus  a cellulis  formati  in- 
sunt; sed  phoco  mutato  e stromate  septa  tenuia  in  illos  sinus  mitti  co- 
gnoscuntur, itaque  sinus  et  cellulis  et  stromate  formari  perspicuum  est. 
Tubuli,  saepe  simplices  et  glandularum  tubulis  similes  saepe  eundem 
habent  adspectum  sinuosum,  quem  cava;  saepe  medio  in  stromate  ter- 
minari videntur,  interdum  in  margine  libera  eorum  aperturae  conspiciun- 
tur (fig.  G.  c).  Cellulae,  quae  tegunt  polypum,  magnitudinem  lim  ae 
V90  habent,  illae  contra,  quae  cavorum  parieti  insertae  sunt,  '/eo — l/6a,,i 
sunt  altae.  Vasa,  quorum  copia  magna  est,  in  stromate  insunt,  cava 

circumeunt,  ramosque  tenues  ad  ea  mittunt,  et  tractum  sinuosum  tubu- 
lorum et  folliculorum  sequuntur.  Stroma  ipsum  e tela  conjunctiva 
embryonali  formatur,  nam  praeter  substantiam  hyalinam  intercellula- 
rem, in  qua  striae  minus  expressae  cognoscuntur,  corpora  telae  con- 
junctivae propria,  praesertim  acido  acetico  adhibito,  cognoscuntur, 
quae  in  ordinibus  posita  cavis  ita  circumdata  sunt,  ut  adspectus  fibra- 
tus efficiatur.  Fibrillae  nec  elasticae  nec  musculares  adsunt,  nervi  non 
conspiciuntur.  Quod  specillac  in  folliculos  ductae  canales  adesse  de- 
clarant, structuraque  folliculorum  et  tubulorum  eadem  est  ; illi  folliculi 
transversum  dissecti  tubuli  eornmque  rami  habendi  sunt;  tubulique 
ipsi,  quod  habent  eandem  structuram,  aperturasque  in  margine  libera, 
ut  glandulae  Liebeskiihnianae,  forma  sola  sinuosa  differunt;  mutatae 
glandulae  Lieberkiihnianae  sunt  spectandi. 


Anatomia  recti. 

Formam  externam  intestini  a forma  coli  variam  esse  notum  est; 
appendices  adiposae  valvulae  sigmoideae  non  observantur,  contra  plicae 
longitudinales  adsunt ; easque  eo  perfici  Velepau  dixit,  quod  rectum 
longitudinales  solum  fibrillas  musculares  habeat  ; sed,  si  ita  esset,  plicae 
circulares  contractione  fibrillarum  longitudinalium  orirentur,  itaque  in- 
telligitur,  plicas  illas  circularium  fibrillarum  praecipue  sphincteris  con- 
tractione perfici,  quare  plicae  ab  ano  in  superius  radiant.  Rugae 
transversae  in  parte  inferiore  adsunt,  plerumque  vasis  nimiis  ortae, 
quae  saepe  inveniuntur  et  tunicam  mucosam  propellunt.  Plicam  trans- 
versalem semper  in  regione  prostatica  et  in  pariete  dextro  praesertim 
prominere,  auctores  afferunt,  saepe  eam  vidi  nec  vero  semper  satis  ex- 
pressam interdum  etiam  duas  inveni;  alii  ut  Kohlrausch*)  eam  dupli- 
caturam tunicae  esse  mucosae,  alii  ut  Hyrtl  ”),  musculos  circulares  hoc 
in  loco  semper  esse  auctos  dicunt  et  sphincterem  tertium  sumunt; 
plerumque  non  praebet  formam  plicae  verae  sed. valli. 


) Kolilrausch:  Zur Anatomie  u. Physiologie d. Beckenorgane.  Lcipz,  1S51. 
) Hyrtl:  Topographisehe  Anatomie.  Wien  1853. 


22 


Intestini  paries  construitur  ex  epithelio  ejusque  substrato,  in  quo 
strata  tria  cognoscuntur  haecce:  Stratum  glandularum  cum  strato 
musculari,  quod,  ubi  spectat  in  cavum  abdominis,  obtectum  est  tunica 
serosa  peritonaei. 

Stratum  glandulosum : componitur  per  totum  decursum  glandulis 
' Lieberkulmianis,  quae  stromati  telae  conjunctivae  insertae  tenui  septo 
alia  ab  alia  discluduntur.  Glandulae  paries  formatur  tunica  propria, 
qua  stroma  a cavo  discernitur,  vasa  nervosque  ferens,  et  epithelio  cy- 
lindraceo  eam  tegente,  quod  a superficie  intestini  in  glandulas  descen- 
dit. Stromatis  tela  conjunctiva  forma  immatura  est  multaque  corpus- 
cula tel.  conj.  in  ea  cognoscuntur.  Magnitudo  glandulae  est  ’/„ — 
ejusque  lumen  — */,„  epithelii  forma  glandulae  est  tubulosa, 

sinus  in  fundo  non  adsunt,  etsi  plerumque  fundus  amplificatur,  quo 
tenuior  est  apertura.  Glandulae  Brunnerianae,  Peverianae  non  ad- 
sunt, gl.  solitariae  contra  saepius  inveniuntur  inter  Liebcrkiihnianas 
sitae  easque  et  stratum  musculosum  paullo  dimovent. 

Stratum  glandularum  musculosum  infra  fundos  glandularum  de- 
scendit spatiumque  lin.  1 /45 — '/30‘  occupat;  ex  fibrillis  longitudinalibus 
et  circularibus  componitur,  quarmn  illae  in  partes  externas  spectant; 
circulares  veix)  glandulis  proximae  sunt;  quod  utrumque  stratum, 
quamquam  non  semper  est  expressum,  re  vera  adesse  intelligitur, 
si  comparantur  inter  se  segmenta  per  longitudinem  et  transversum 
facta;  in  utroque  enim  prope  fibrillas  per  longitudinem  sectas  areae 
rotundae  obscuriores  telae  conjunctivae  interstitiis  separatae  cognos- 
cuntur, quae  lineam  sequentes  in  segmento  per  longitudinem  recti  facto 
jglandulis  proximae  sunt,  in  segmento  transversum  facto  in  externum 
spectant;  in  segmento  subtili,  acido  nitrico  adhibito,  illas  areas  muscu- 
orum  fasciculos  transversum  dissectos  cognoscitur  esse,  et  quum,  si 
per  longitudinem  parietis  secas , musculi  circulares  transversum  disse- 
centur,  longitudinales  contra,  si  transversum ; ex  hac  re  etvario  situ  arca- 
rum in  segmentis  efficitur,  ut  musculi  circulares  glandulis  proximi  sint 
(fig.  3 u.  4.  c.  d.).  Fibrillae  hujus  strati  internae  inter  glandulas  ad- 
scendere  videntur,  quare,  ut  perspiciatur , utrum  re  vera  ascendant 
fibrillae,  an  praestigiae  sint  finibus  glandularam  perfectae,  in  segmen- 
tis acido  nitrico  per  aliquot  dies  tractatis  stratum  glandularum  ex  mus. 
culari  facillime  tolli  potuit;  si  fibrillae  in  glandulas  ascenderent,  divul- 
sae essent,  ncc  tolli  potuissent;  microscopii  cum  auxilio  fundos  glan- 
dularum liberos  nulla  fibrilla  sequente  cognovi,  stratumque  musculare 

finem  internum  undulatum  praebuit,  sinus  pro  fundis  singularium  glan- 
dularum et  septa,  quae  fundis  circumdantur. 

Stratum  vasculosum:  compositum  est  praesertim  e tela  con- 
junctiva tendinosa,  quam  ut  in  subtili  segmento  videtur,  multa  vasa 
vasorumque  ansae  pervadunt,  quorum  rami  tenues  ansis  formatis  per 
stratum  musculosum  glandulare  vadunt  et  in  furcae  modum  divisi  ad 
glaudulas  ascendunt,  nervi,  vasa  lymphatica  non  conspiciuntur.  Stroma 
telae  conjunctivae  lamellis  tenuissimis  constructum  est,  quae  alia  alii 
circumdata  tubulum  intestini  circumeunt;  vasa  sat  magna  in  stromate 
sunt  itaque  systema  illud  lamellosum  alii  lamellarum  tractus  minores 
pro  vasorum  diametro,  eaque  circumdantes,  pervadunt.  Quod  ita  esse 
facile  cognoscitur,  si  segmenta  transversum  et  per  longitudinem  facta 
inter  se  comparantur,  in  utroque  enim  fasciae  pro  segmenti  crassitu- 
dine plus  minusve  latae  conspiciuntur,  in  quibus  tenues  striaetelae  con- 
junctivae tendinosae  ab  alio  ad  alium  marginem  segmenti  vadentes 
conspiciuntur;  qua  ex  re  efficitur,  ut  in  his  lamellis  vadant  striae  et 
per  longitudinem  et  transversum;  quum  vero  'eadem  lamella  si  per 
longitudinem  et  transversum  secas  eodem  modo  striata  esse  non  pos- 
sit, efficitur,  ut  striarum  tractus  pro  lamellis  mutentur,  lamellae  igitur 
per  longitudinem  striatae  transversum  striata  circumdata  est;  insigne 
esse  videtur,  quod  nullo  in  segmento , quamquam  lineae  inter  lamellas 
vadunt,  lamella  per  longitudinem  striata  conspicitur ; si  enim  lamellae 
duplici  modo  striatae  adsunt,  fascias  per  longitudinem  et  transversum 
striatae  conspici  necesse  est,  et  si  omnium  lamellarum  striae  haberent 
eundem  tractum,  tum  pro  vario  segmento  vario  modo  striatae  conspi- 
rercntur.  Mea  opinione  fasciae  illae  tenues,  quae  per  longitudinem 
striatae  conspici  debent,  ita  convolvuntur,  quod  hisce  in  lamellis  telae 
conjunctivae  saepissime  observatur,  ut  jam  non  lamellae  formam  ser- 
vent sed  fibrillis  similes  esse  videantur;  lineaeque  illae  inter  lamellas 
vadentes,  hoc  modo  ortae  esse  mihivklentur.  Lamellae,  quarum  striae 
transversum  sunt  sectae,  majus  spatium  praebent,  quam  quod  couvol- 
vantur  ita,  ut  illae.  Praeterea  inter  lamellas  praesertim  in  partibus 
musculis  vicinis  lamellae  telae  elasticae  inveniuntur,  quarum  tractus  per 
longitudinem  intestini  vadere  segmentorum  comparatione  sognoscitur. 
In  arteriis  majoribus  tunicae  singulares  cognoscuntur  inprimis  tunica  in- 
tima jilicata,  media  et  adventitia  fibrillis  elasticis  intructa  (confer  fig.  3. 
m.  n.),  in  venis  dilficilius  cognoscuntur.  Ilecti  stratum  vasculosum 
cum  altioribus  partibus  intestini  comparantem  non  fugit,  vasorum  ra- 

mos  frequentiores  et  majores  esse  in  partibus  recti  inferioribus,  quam 
in  superioribus,  quod  non  morbo  solo  efficitur;  semper  enim  hoc  in 
loco  vasa  majora  esse  inveni,  quin  etiam  in  foetu  septem  mensium 
(fig.  2 b). 

Stratum  musculare  duplex  est,  pars  interna  fibrillas  musculares 
organicas  continet,  quae  circa  tubum  circumeunt,  externa  fibrillas 
axim  intestini  longam  sequentes,  illae  fibrillae  ad  fasciculos  sunt  con- 
junctae; fasciculi  strati  externi  tela  conjunctiva,  in  quibus  multae  fibril- 
lae elasticae  conspiciuntur,  separati  et  tenuiores  sunt,  quam  fascicidi 
strati  interni,  ita  ut  stratum  externum  interno  superetur,  (fig.  1.  c.  fig. 
4.  a.  fig.  2.  c).  Crassitudo  strati  utriusque.  una  cum  fasciculis  magis 
magisque  crescit,  ita  ut  stratum  externum  pateat  in  partibus  superio- 
ribus ’/s — l/3lu,  in  inferioribus  */3,  internum  in  superioribus  l/3  in  infe- 
rioribus — 2/3 ; in  partibus  superioribus  stratum  internum  majus  est, 
ejusque  fasciculi  densius  positi,  in  partibus  inferioribus  alterum  aequat. 

Fasciculi  strati  interni,  quo  spperioris  loci  segmentum  transver- 
sum fecisti,  eo  aequaliorem  formam  ablongain  praebent,  quae  in  infe- 
rioribus magis  magisque  gracilior  et  longior  redditur.  De  plica  trans- 
versali, quam  non  semper  me  invenisse  supra  dixi,  interdum  hoc  in 
loco  fasciculos  strati  interni  auctos  illaque  graciliore  forma  inveni, 
quam  accipiunt  in  inferioribus  locis , sed  in  eodem  praeparato  aliae 
ejusdem  plicae  partes  non  mutatas  inveni ; supra  illum  locum  interdum 
alius  prominet,  in  quo  fasciculi  interdum  aucti  inveniuntur;  stratum 
glandulare  non,  ut  Ivohlrausch' vult,  in  modum  plicae  duplicatum  est; 
quum  hunc  locum  perscrutatus  sum  praeter  fasciculos  strati  interni  et 
tunicam  vasculosam  it  stratum  externum  aucta  inveni;  praeterea 
plica  non  in  eadem  planitie  currit  nec  circulum  format  sed  descendit 
in  alterum  latus , in  alterum  ascendit , quare  non  sphincter  proprius 
mihi  esse  videtur. 


Anatomia  ani, 


Partium,  e quibus  recti  parietes  constructi  sunt,  tunica  mucosa 
cum  cute  ano  vicina  cohaeret,  musculi  vero  terminantur.  Iu  segmen- 

tis  ])er  longitudinem  factis  glaudulas  Lieberkiihnianas  eandem  formam 
et  magnitudinem,  quam  supra,  servavisse,  conspicitur;  ultimae  solae 
glandulae  minores  sunt  etjam  non  ad  rationem  perpendiculi  stromati  inser- 
tae, separataeque  sunt  majoribus  interstitiis;  brevi  post  tela  conjunctiva 
strati  vasculosi  in  papillas  tollitur,  quae  initio  parvae  et  tenues  paulla- 
tim  augentur;  epithelium  cyliudraceum  brevius  jam  redditum  in  lamel- 
losum mutatur,  epithelii  lamellosi  strata  duo  tum  tria  cognoscuntur, 
cellulae  supremae  formam  magis  magisque  planam  accipiunt,  itaque 
adspectum  strati  cornei  cutis  praebere  incipiunt.,  in  inferioris  strati  cel- 
lulis rotundis,  ubi  papillae  adsunt,  pigmentum  nigrum  depositum  est, 
ut  papillae  linea  nigra  finiri  videantur;  in  strati  vasculosi  tela  conjunc- 
tiva striae  longitudinales  observantur,  quae  formantur,  quod  lamella- 
rum crassitudo  augetur,  frequentioresque  sunt  fibrillae  elasticae,  for- 
tasse etiam  contractione  sphincteris  efficiuntur;  multae  cellulae  adipis 
hic  in  strato  vasculoso  inveniuntur.  Itaque  tunica  mucosa  cuti  jam  si- 
milis est,  crines  quoque  adsunt  glandulae  solae  in  his  partibus  nondum 
inveniuntur.  Stratum  musculosum  glandularum  internum  fere  una 
cum  glandulis  terminatur,  externum  paullo  crassius  ultra  glandulas 
decurrens  conspicitur  magis  magisque  a glandulis  discedit  in 
stratum  vasculorum  vertitur,  in  quo  penicillorum  instar  terminatur, 
(fig-  3.  g.) 

Strata  musculosa  hic,  ut  supra  dixi,  terminantur;  strati  interni  fas- 
ciculi tenuiores  quidem  sed  crassiores  redditi  magis  magisque  proclives 
ita  positi  sunt,  ut  eorum  ordo  in  segmentis  per  longitudinem  factis  trac- 
tum formet,  qui  in  modum  calvae  terminatur  et  sphincter  internus 
appellatur,  extra  quem  fasciculi  musculares  transversum  striati,  et  in 
segmentis  per  longitudinem  factis  transversum  secti  conspiciuntur, 
qui  miisculus  sphincter  ani  externus  dicitur;  haec  segmenta  fasciculo- 
rum, inter  quae  multae  cellulae  adipis  inveniuntur  (fig.  2.  k),  eandem 
fere  formam  calvae  similem  componunt  similique  modo  ano  circum- 
datos esse  fasciculos,  facile  intelligitur.  Inter  utrumque  sphincterem 
(fig-  1*  g-  fi-  fig-  2.  e.  f.  g)  stratum  externum  descendit  et  inter  sphin- 
cteris externi  fasciculos  penicillorum  instar  terminatur;  praeter  eos 
fasciculi  longitudinales  transversum  striati  musculi  levatoris  ano  inse- 
runtur, qui  (fig.  2.  h)  oblique  dissecti  facile  a strato  externo  discer- 
nuntur. Ex  fasciculis  strati  interni  novum  stratum  longitudinale  in  in- 
feriore parte  recti  originem  ducere  et  in  stratum  glandularum  usque 

ad  anum  descendere  Ivohlrausch*)  dicit,  quod  quidem  stratum  equi- 
dem conspicere  non  potui. 

Polypi  et  intestini  recti  structuram  elementaque  histologica  de- 
scripta comparemus,  itaque  quaeramus,  numet  quomodo  polypus  recto 
toti  vel  ejus  partibus  pro  forma,  structura,  elementis  histologicis  con- 
gruus sit. 


Comparatio  polypi  et  recti. 

Forma  polypi  et  rocti  nulla  in  re  comparari  potest;  quod  e com- 
paratione elucebit,  non  totum  intestinum  sed  unum  solum  stratum  mu- 
tatum esse;  quod  stratum  sit,  polypum  inspicientes,  jam  cognovimus; 
inveniuntur  enim  in  eo  tubuli  glandularum,  stromati  multa  vasa  ferenti 
et  tela  conjunctiva  formato  inserti,  itaque  neoplasma,  in  strato  glandu- 
larum locum  tenet  et  hujus  strati  solius  structura  et  elementa  cum  po- 
lypo sunt  comparanda.  Strati  glandularum  superficies,  quae  in  recto 
levis  invenitur.in  polypo  tuberosior  est, aperturae  glandularum  inter  tuber- 
cula cognoscuntur,  in  polypi  parenchymate  stroma  telae  conjunctivae  vasa 
ferens  et  glandulae  conspiciuntur;  discrimen  in  glandularum  forma  in- 
venimus, glandulae  enim  in  polypo  formam  simplicem  et  tubulosam, 
ut  Lieberkuhnianae,  non  praebent,  sed  plerumque  ramosam  ; rami  cavi 
in  parenchymate  in  forma  folliculi  terminantur  et  turmas  illas  e ternis  vel 
quaternis  areolis  minoribus  compositas,  quas  observatas  esse  in  polypo 
jam  supra  dixi,  hoc  modo  ortas  esse,  jam  in  promptu  est;  ut  rami  plu- 
res  vicini  vel  tubulorum  plurium  vel  unius  transversum  secti  sint. 
Stromatis  telae  conjunctivae  massa  aucta  est  vasaque,  quae  in  eo  in- 
veniuntur, nec  majora  tunica  satis  expressa  aut  intima  aut  media  aut 
adventitia  formantur;  vasa  multo  magis,  ut  tractus  cavi  per  stroma 
vadere  videntur;  et,  ut  in  neoplasmatis  observari  solet,  tela  conjunc- 
tiva cavis  modo  concentrico  circumdata  est;  cava  ipsa  epithelio  vasis 
proprio  parietis  loco  exornata  fuisse,  veresimile  est,  quamquam  non 
cognosci  potuit.  Modum  ramificationis  normali  simillimum  fuisse, 

jam  descriptio  polypi  declaravit.  Rami  tenuissimi,  qui  vasa  capillaria 
sunt  spectandi,  magnitudine  sunt  insignes.  In  polypi  superficie  et  in 
tubulis  ipsis  idem  epithelium  cylindraceum,  quod  in  recto,  cognoscitur. 
De  elementis  histologicis  discrimina  medicoria  adsunt  haec,  cellularum 
epithelii  eae,,  quae  in  superficie  polypi  inveniuntur,  eandem  praebent 
formam  et  magnitudinem,  quam  in  recto;  illae  vero,  quae  tubulos  exor- 
nant tertia  magnitudinis  normalis  parte  auctae  earumque  nuclei  lucidi 
flavescentes  conspiciuntur,  vasa  capillaria  canalium  perlucidorum 
adspectum  habent  nec  in  iis  nuclei  cognoscuntur.  Stroma  telae  con- 
junctivae embryonali  simile  est,  cujus  corpora 'magno  in  numero  inve- 
niuntur. Fibrillae  nec  elasticae  nec  musculares  in  eo  insunt;  itaque 
non  differt  ab  illa  tela  conjunctiva,  in  qua  glandulae  Lieberkuhnianae 
recti  sunt  insertae.  Vasa,  quibus  polypos  abundat,  etiam  in  ea  parte 
recti,  cui  insertus  erat,  frequentissima  sunt.  Jure  igitur  dici  potest, 
neoplasma  e strato  glandularum  originem  duxisse,  polypum  esse  par- 
tem strati  glandularum  mutati;  itaque  apparet  hoc  neoplasma  quidem 
congruum  esse  organo  matcruo. 

Eandem  structuram  glandularum  strato  congruam  jam  Billroth  *)  nec 
in  recti  solis  polypis  sed  etiam  in  aliis  invenit  et  perspicue  demonstravit; 
epithelium,  quo  polypi  sunt  obtecti,  id  quod  Frendis**)  primus  constituit, 
semper  eadem  forma  esse,  quam  in  organo  materno  invenit;  substantiam 
polyporum  et  conformari  glandulis  tunicae  mucosae , cui  polypus  inhaeret 
propriis  et  tela  conjunctiva  stromati  simili,  cui  normales  glandulae  sunt 
insertae,  fibrillas  elasticas  ut  in  strato  glandulari,  ita  in  polypis  non  in- 
veniri; itaque  apparet,  polypum  non  e tela  conjunctiva  submucosa  ex- 
ortum esse,  in  qua  semper  inveniuntur  multae  fibrillae  elasticae.  De- 
beri"*), quamquam  dicit  polyporum  structuram  eandem  esse,  qnae  strati 
alicujus  tunicae  mucosae,  cui  polypus  inhaereat,  ita  ut  alii  cellulis  epi- 
thelio similibus  constituantur,  in  aliis,  qui  in  strato  glandularum  oriantur, 
glandulas  in  stromate  insertas  inveniantur;  tamen  non  stratum  glandula- 
rum solum  polypi  participem  esse,  sed  etiam  telam  conjunctivam  sub- 


‘)  Billroth:  Ueber  deu  Bau  der  Schleinipolypen.  Berltn  1855. 

**)  Frerichs : De  polyporum  structura  penitiore.  Ceerae  1843. 

*’*)  Lebert  Abhancllungen  aus  dem  Gebiete  der  praktischen  Chirurgie  und 
patologischen  Physiologie. 

mucosam,  dicit;  quod  si  ita  esset,  fibrillas  elastica  sin  polypis  adesse  ne- 
cesse  esset,  quas  Billroth  in  nullo  adesso  affirmat,  nec  ipse  vidi. 

Modum,  quo  ortus  sit  polypus,  meditanti , quod  in  segmentis  are- 
olae  tela  conjunctiva  circumdatae  conspiciuntur,  typus  areolaris  sumendus 
esse  videri  potest;  quae  vox  non  rebus  morphologicis,  sed  adspectu 
quodam  areolari  solo  spectatis  constituta  esse  videtur;  sed  eundem 
aspectum  substantia  praebet,  in  qua  cava  insunt , ut  glandularum  pa- 
renchyma; eundem  adspectum  praebet  substantia,  in  qua  partes  detri- 
tae hic  illic  ab  integris  circumdatae  sunt,  eundem  denique  adspectum 
praebere  potest  elementum  histologicum,  ut  substantia  cartilaginea, 
in  qua  cava  cartilaginea  amplificata  sunt.  Wedl* **))  typum  areolarem  ita 
definit,  ut  eum  perfici  dicat,  si  elementa  histologica  ut  cellulae,  tela 
conjunctiva  circumdata  sint;  ej usque  ortum  ita,  ut  jam  supra  memo- 
ravimus, definit.  Jure  Reichert00)  eum  auctorem  vocibus  texturae  et 
structurae  promiscue  uti;  Wedl d+eifc enim  typum  areolarem  modum  igitur, 
quo  tela  conjunctiva  et  alia  elementa  histologica  ad  unum  organon  con- 
struuntur, ita  oriri  vult,  ut  tela  conjunctiva  sola  structurum  areolarem, 
quod  nomen  Reichert  commendat,  perficiat.  Sed  tela  conjunctiva  sola, 
elementum  histologicum  est  et  structura  caret;  si  de  structura  agitur, 
aliud  elementum  necessarium  est,  quocum  illa  construitur.  Tela  con- 
junctiva, quamvis  varia  sit  textura,  cum  aliis  elementis  histologicis  or- 
ganon componit,  et  illius  organi  structura,  cujus  et  tela  conjunctiva  et 
aliud  elementum  histologicum  particeps  est,  areolaris  dicitur;  si  tela 
co  njunctiva  aliis  elementis  ita  circumdata  est,  ut  areolae  formentur.  Struc- 
tura areolaris,  ut  non  histologica  est,  sed  organologica,  ita  modo 
histologico  non  formatur  sed  organologico  et  leges  formationis  orga- 
nologicae  et  in  rebus  physiologicis  et  in  pathologicis,  quum  et  in  neo- 
plasmatis structura  areolaris  inveniatur,  spectandae  sunt;  quae  leges 
sunt,  ut  germinis  cellulae  novae  in  acervum  separentur,  et  aliae  in  alia 
elementa  mutentur,  quo  structura  areolaris  perficitur.  Separationi  ili 
et  variae  conformationi  nomen  separationis  organologicae  Reichert 
imposuit. 

Adspectus  areolaris,  quam  praebet  substantia  e glandulis  com- 
posita, cum  structura  areolari  comparari  non  posse,  facile  intelligitur, 


*)  1.  c.  p.  02, 

**)  1.  c.  p.  7 et  seq. 

quod  hic  non  efficitur,  ut  elementa  hislologiea  tela  conjunctiva  con- 
cludantur, sed  ut  multae  glandulae,  quarum  structura  areolaris  non 
est,  conjunctae  aliquo  stromate  organon  componant.  Hic  asspectus 
areolaris  jam  a Rokitansky  a structura  areolari  ita  distinguitur,  ut 
hanc  texturam  areolarem,  hunc  typum  alveolarem  esse  velit.  Hujus 
modi  formationes,  separatione  sola  organologica , quamquam  ad- 
est, non  oriuntur;  illius  adspectus  causam  quaerentibus  modus  quoque 
quaerendus  est,  quo  cava  ipsa  augeantur.  Formam  vero,  in  qua  glan- 
dulae augentur,  tractum  sequi  ramosum  notum  est,  quae  formatio 
e gemmis  originem  ducit.  Hoc  modo , Ivnospenzeugung  appel- 
lato illas  formas  exoriri,  quas  Rokitansky  clavam  solidam  et 
cavam  simplicem  et  vegetationem  dendritivam  appellavit , Wedl 
nomine  typi  pappillaris  complectitur,  Reichert*)  indagavit;  ger- 
men organo  quodam  genitum  cum  illo  organo  materno  se  conjun- 
git et  ei  congrue  formatur;  si  stirps  est  solida,  ut  papilla,  procreatum 
quoque,  quod  cum  ea  conjunctum  eique  congruum  est,  solidum  sit 
necesse  est;  si  cava,  ut  tubulus  glandulae,  procreatum  cavum,  et  quod- 
omnes  stirpis  partes  cum  eo  conjunctae  sunt,  non  solum  cavum,  sed 
etiam  sinus  stirpis  ipsius  conspicitur  ;*  structura  partium  novarum 
separatione  organologica  formatur,  quae  sequitur;  partes  procreatae 
tum  ipsae  procreare  possunt,  quo  formae  illae  dendriticae  perfici- 
untur. 

Quibuo  rebus  dissertis  ad  polypum  redeamus,  ejusque  ortum 
mea  opinione  hoc  modo  explicare  licet : in  aliquo  loco  strati  glandu- 
larum proliferatio  circumscripta  exstitit,  cujus  pro  pedunculi  circuitu 
major  vel  minor  numerus  glandularum  particeps  fuit. 

Proliferatio  illa  circumscripta  efiecit,  ut  illa  pars  e strato  ipso 
sublata  sit,  et  quum  in  strato  glaudularum  locum  tenebat,  e glandula- 
rum mutata  forma,  quam  in  polypo  observasimus,  rebus  spectatis,  quas 
antea  disseruimus,  polypi  ortus  ita  est  explicandus,  ut  dicamus , po- 
lypum esse  ortum  strati  glandularum  Lieberkiihnianaruin  circum- 
scripta proliferatione , quae  ipsa  e germinatione  originem  duxit.  De 
ortu  pedunculi , quo  polypus  inhaeret  tunicae  mucosae , et  qui  in  seg- 
mentis transversum  factis  eundem  fere  adspectum  areolarem  praebuit, 
quem  polypus,  nisi  alveoli  minores  erant  minusque  sinuosi,  tubuli  in- 


*)  Reichert:  Die  monologe  Fortpflanzung.  Dorpatl852. 

primis  ramosi  fere  nulli  conspiciebantur,  haec  probabilia  mihi  esse  vi- 
dentur : in  loco  circumscripto  strati  glandularum  nonnulli  tubuli  luxu- 
riati sunt  itaque  prominentiam  formarunt,  tum  deinum  germinatio  ac- 
cessit; illam  in  parte  glandularum  luxuriantium  superficiem  superante 
potius  exstitisse,  ex  eo  mihi  probabile  est,  quod  hic  proliferationi  non 
glandulae  vicinae,  ut  in  radice  prominentiae,  imminebant.  Prolife- 
ratio  igitur  praesertim  corpus  polypi  magis  magisque  auxit,  quod  in 
eo  praesertim  exstitit;  radix  vero  non  aucta  pedunculum  format. 
Hypertrophia,  priusquam  existat  germinatio,  adfuisse  videtur. 

Loca  tuberosiora,  quae  in  superficie  levi  polypi  observari  dixi, 
germinatione  in  his  locis  validiore,  quam  in  aliis,  effecta  mihiesse  viden- 
tur, ut  tubuli  in  his  locis  plura  germina  procreaverint,  quam  in  aliis. 
Quo  eodem  modo  appendix  orta  esse  videtur,  quam  cum  polypo  esse 
conjunctam,  jam  supra  dixi. 

Natus  sum  Carolus  Christianus  Ilarpeck,  fidei  evange- 
licae  addictus  XIX  d.  Mens.  Sept.  h.  s.  XXXI  in  pago 
Nimmersatli  prope  Bolkenliain  sito,  patre  Carolo  Godofredo 
chirurgo  forensi,  quem  jam  morte  mihi  ereptum  lugeo,  matre 
Henrietta,  e gente  Friebe,  quam  adhuc  vivam  pio  gratoque 
animo  veneror.  Primo  domi  eruditus  puer  undecim  annorum 
in  domum  et  familiam  avunculi  carissimi  Caroli  Augusti  Friebe 
receptus  gymnasii  hujus  urbis  ad  aedes  St.  Mariae  Magda- 
lenae,  quod  directore  celeberrimo  Dr.  Schoenborn  floret,  dis- 
cipulus eram,  Mense  Octobri  anni  h.  s.  LI  testimonio  matu- 
ritatis instructus  hanc  almam  litterarum  sedem  Viadrinam 
Vratislaviensem  adii  et  ab  111.  Baltzer  t.  t.  fasces  academicos 
tenente,  civium  academicorum  nummero  adsoriptus.  aqud 
111.  Betschler  gratiosi  medicorum  ordinis  t.  t.  Dec.  spectat. 

, nomen  dedi.  Per  quadriennium  his  interfni  scholis. 

111.  Baumert:  De  zoochemia  et  diaetetice, 
lllll.  Barkow:  De  anatomia  corporis  humani,  de  anatomia*  patholo- 
gica, de  anatomia  comparativa,  de  historia  foetus,  de  sectionibus 
forensibus  ejusque  demonstrationibus  in  museo  zootom.  interfui. 

1 1111.  B en  e di  c t : De  chirurgia  speciali,  de  ophthalmiatrice,  de  instru- 
mentis chirurgicis  et  fasciis  rite  applicandis  ejusque  examinatorio 
de  variis  chirurgiae  capitibns 

lllll.  Betschler,  h.  t.  Rect.  Magnif.  de  arte  obstetricia,  de  opera- 
tionibus obstetriciis,  de  gynaicologia. 
lllll.  Braniss:  De  logice  et  psychologia. 
lllll.  Bunsen:  De  chemia  experimentali. 

iCCel.  Burchard:  De  morbis  infantum  ejusque  cursui  vaccinatorio. 
lllll.  Duflos:  De  chemia  organica  et  pharmaceutica. 


111.  Frerichs,  h.  t.  Dec.  Spect. : De  pathologia  ac  therapia  generali 
et  speciali,  de  morbis  pulmonum  et  cordis,  de  morbis  hepatis  et 
renum. 

111.  Frankenheim:  De  physica  experimentali. 

111.  Glocker:  De  mineralogia  ejusque  repetitorio. 

111.  Goeppert:  De  botanice  universali. 

111.  Gravenliorst:  De  zoologia. 

Cei.  Grosser:  De  osteologia  et  syndesmologia. 

111.  H e ns  ch  el,  h.  t.  Prodec.  Spect. : De  pathologia  generali,  de  no. 

sologia,  de  encyclopaedia  et  hodegetice,  de  historia  rei  medicae- 
111.  Klose:  De  medicina  forensi,  de  herniis. 

Cei.  Nega:  De  diagnosi  physicali. 

111.  beat.  Rem  er:  De  morbis  syphiliticis , de  chirurgia  generali,  de 
operationibus  chirurgicis , de  fracturis  et  luxationibus. 

111.  Reichert:  De  anatoinia  microscopica, 

111.  Koepell:  De  historia  reformationis. 

Cei.  Riihle:  De  auscultatione  et  percussione,  de  anatomia  pathologica. 
111.  Seidel:  De  materia  medica,  de  arte  formulas  medicas  concinandi. 
111.  de  Siebold:  De  physiologia,  de  generatione  animalium,  de  pa- 
ra sitibus. 

In  exercitationibus  anatomicis  et  zoologicis  111.  Barkow,  in  cli- 
nico chirurgico  111.  Benedict  et  111.  Middeldorpf,  in  clinico  me- 
dico 111.  Frerichs,  in  clinjcoobstetricio  111.  Betschler  duces  mihi 
fuerunt  benevolentissimi  et  excellentissimi. 

In  exercitationibus  clinicis  benignissime  me  adjuverunt:  D.  D. 
de  Gliszczv nski,  Hasse,  Langer,  Lattke,  Massmann,  Ro- 
h o v s k y , Ruehle,  S ch  e d 1 e r. 

Praeterea  Exp.  Dr.  Cohn,  medici  in  nosocomio  O.  S.  lienevblen- 
tia  et  multos  aegrotos  observare,  et  sectionibus,  disquisitionibus  mi- 
croscopicis  eo  duce  adesse  licuit. 

Quibus  omnibus  viris  111.  Cei.  Exp.  ex  intimo  animo  gratias 
habeo  quam  maximas. 

Tentaminibus  vero  et  philosophico  et  medico  nec  non  examine 
rigoroso  superatis,  spero  fore,  ut  dissertatione  rite  delensa  sumini  in 
medicina  .et  chirurgia  honores  in  me  conferantur. 


Explicatio  tabularum. 


Tabula  I. 

Fig.  I.  Segmentum  intestini  recti  feminae  per  longitudinem  factum  in  na- 
lrali  magnitudine. 

a)  Stratum  glandularum  Liebcrkfihnianarum.  b)  Stratum  vasculosum. 

) Stratum  musculare  circulare  transversum  sectum,  d)  Stratum  logitudmale 
) vasa  in  strato  vasculoso  majora,  f)  membrana  serosa  peritonaei,  g)  spum- 
:er  internus,  h)  sphincter  externus,  i)  locus,  cpio  strati  externi  fasciculi  mus- 
ilarcs  iirer  sphincteris  externi  fasciculos  terminantur,  k)  fasciculi  .musculorum 
ano  insertorum.  1)  initium  epithelii  lamellosi,  m)  initium  strati  cornei,  retis 
[alpiglui.  'AaM 

Fi-.  II.  Re  ctmn  foetus  vtnlis-  per  longitudinem  sectum  (amplificatio  parva). 

a)  Strati  muscularis  glandularum  ext<  rni  finis,  b)  stratum  vasculosum 
m vasis  majoribus,  c)  stratum  musculare  internum  transversum  sectum 
) stratum  longitudinale,  e)  sphincter  externus,  g)  strati  muscularis  externi 
uis.  h)  faseuli  musculorum  in  ano  insertorum,  i)  glandula  prostata,  k)  cel- 
lae adipis.  1)  finis  glandularum  et  epithelii  cylindracci.  m)  initium  papilla- 
Lim  et  epithelii  lamellosi,  n)  initium  strati  cornei  et  retis  Malpighii. 

Fig.  III.  Segmentum  per  longitudinem  factum  strati  glandularum  et  vas- 
llosi  (amplificatio  magna). 

n)  Glandulae  Lieherkflhnianac.  b)  epithelium  cylindrnceum.  e)  stratum 
mseulare  glandularum  circulare  tranversum  sectum."  d)  stratum  nmse.  gland. 
mgitudinale.  e)  folliculus  solitaris  ruptus,  f)  vasa  strati  vasculosi,  g)  finis 
landulnmni  et  ep‘thelii  cylindracci,  initium  epithelii  lamellosi,  h)  initium  pa- 
illarum.  i)  finis  strati  musrul.  gland.  interni,  k)  finis  strati  musc.  gland.  czt. 

lamellae  telae  conjunctivae  cum  fibrillis  elasticis,  m)  arteiia.  n)  vena. 
) stratum  musc.  internum,  p)  initium  strati  cornei  et  retis  Malpighii  et  pig- 
lenti. 


Tubula  II. 


1 lg.  I\.  Segmentum  recti  transversum  factum, 
a.  glandulae,  h.  str.  wsr.  internum  per  Iongit,  sectum,  e.  externum  trans- 
ersum  sectum,  d.  str.  vase,  cum  lamellis  et  fibrillis  elasticis,  e.  str.  musc.  ^ T 

reulire.  f.  strat.  nmse.  Iongit.  g.  tela  conjunctiva.  h.  membrana  serosa 
eritonaei.  .i.  fibrillae  elasticae  accumulatae. 

Ilg.  V.  Polypus  in  magnitudine  naturali, 
a — h.  longitudo,  e — d.  latitudo,  e — f.  appendix  g.  pedunculus. 

Fig.  VI.  Segmentum  polypi  amplificatum, 
a.  epithelium  polypum  tegens,  h.  tubuli  per  longitudinem  et  transversum 
ssecii.  e.  apertura  tubuli,  d.  t<  lac  conjunctivae  stroma,  e.  vasa  eorumqtie 
ini.  f.  simis  tubuli,  qui  epithelio  solo  formati  esse  videntur. 


✓ 


1.  Generationem  aei[uivocani  negare,  cellularum  ortum 

exogeneum  sumere,  contradictio  est. 

2 Discrimen,  quod  est  inter  neoplasmata  benigna  et 
maligna  non  in  textura  et  structura  sola,  sed  in  earum  ra- 
tione homogenea  et  heterogenea  cum  organo  materno  posi- 
tum est. 

3.  Diagnosis  tumorum  akidopeirastice  et  micro scopio 
certissima  redditur. 

4.  In  operatione  fistulae  lacrymaUs  methodus  galva- 
nocaustica  praeferenda  est. 


